“Ailələr sosial təzyiqə davam gətirə bilmir” | Sia.az\n“Ailələr sosial təzyiqə davam gətirə bilmir”\nCəmiyyət - 03.08.2016 11:13 - Oxunma sayı: 31351\nƏli Zülfüqaroğlu: “Gənclər bir-birini sevirlər, amma işsizlik, maddi imkansızlıq bu ailələrin davam etməsinə mane olur”\nQloballaşma şəraitində ailə institutunun sürətlə dağılması cəmiyyəti narahat edir. Ailədaxili münaqişələrin, boşanmaların artması ilə bağlı rəqəmlər ciddi düşünməyə vadar edir. Ailə modelini sıradan çıxaran amilləri axtarıb tapmaq, onları aradan qaldırmaq günün vacib məsələsinə çevrilib. Azərbaycan xalqının minillər ərzində yaşatdığı ailə dəyərlərini qoruyub saxlamaq üçün hansı addımları atmalıyıq? Müsahibimiz araşdırmaçı jurnalist Əli Zülfüqaroğludur.\n- Əli müəllim, son illərdə ölkəmizdə boşanma halları ciddi şəkildə artıb. Statistik məlumatlar göstərir ki, müxtəlif amillərlə yanaşı, internetin, sosial şəbəkələrin də boşanmalarda rolu az deyil. Ailələrdə konfliktli halların artmasında sosial şəbəkələrin rolu nə qədərdir?\n-Boşanmaların artmasına müxtəlif faktorlar təsir edir. Bunlardan ilk yeri sosial problemlər tutur. Əksər hallarda görürük ki, həyat şəraiti ağır olan ailələr, uzun zaman bu ağır sosial təzyiqə davam gətirə bilmir. Bu da təbiidir. O qədər ailələr var ki, gənclər bir birini sevirlər, amma işsizlik, maddi imkansızlıq bu ailələrin davam etməsinə mane olur. Xüsusən valideynlər öz övladlarına dəstək vermək əvəzinə, onların ailədaxili problemlərinə yersiz müdaxilə edir və ailələrin dağılmasını sürətləndirirlər.\nSosial şəbəkələrin də burada rolu var. Çünki bizim mental dəyərlər sosial şəbəkənin birdən- birə və sürətlə cəmiyyətin həyatının ayrılmaz hissəsinə çevrilməsinin fəsadlarını aradan qaldırmaq gücündə deyildi. Bu immunitet hələ formalaşmamışdı. Hazırda ölkə əhalisi bu məsələdə iki təbəqəyə bölünüb. Bir qism insanlar xanımların, xüsusən evli xanımların sosial şəbəkədə yazışmasını faciə kimi qarşlayır, digər qism isə bunu gerilikçi hal sayaraq məsələyə əks mövqedən normal yanaşır. Təbii, burada fikirlər müxtəlifdir və məsələ mübahisə predmeti olaraq qalır. Razılaşmalıyıq ki, sosial şəbəkədən hər bir şəxs öz düşüncəsinə uyğun istifadə edir. Amma mental dəyərlərin birdən- birə dünyanı hörümçək toru kimi bürüyən bu axına qarşı çökmə prosesi yaşaması arzuolunmaz mənzərə yaradır. Bu faktor nəticəsində yaşanan boşanmalar məhz bu amillə bağlıdır. Fikrimcə xüsusən evli xanımlar bu məsələdə daha diqqətli olmalıdırlar. Əgər onun həyat yoldaşı sosial şəbəkədən istifadəsini istəmirsə bununla razılaşmalıdır. Daha bundan faciə düzəltmək, ailəni dağıtmaq olmaz. Mən qeyri- səmimiliyi də həmçinin sosial problem sayıram və bu faktorun boşanmalara yol açdığını düşünürəm. Gəlin razılaşaq ki, toplum olaraq səmimi təsir bağışlamırıq. Məsələn, hamı nədənsə özü kimi olmur, yaxud olmaq istəmir və ya ola bilmir. Qabırğa kababını çəngəl bıçaqla yeyərək özünə zülm edən başqa xalqların olmasına inanmıram. Bu mədəniyyət nümunəsi bizə Avropadan gəlib. Avropalılar ət yeməklərinə az üstünlük verirlər və bu səbəbdən də çəngəl bıçaqla demək olar ki, bütün yemək növlərini yeməkdə çətinlik çəkmirlər. Digər tərəfdən isə onlarda kompleks yoxdur, yəni kimə necə rahatdısa elə də yemək yeyə bilər. Onların kiminsə xoşuna gəlib gəlməmək naminə qabırğa kababını çəngəl bıçaqla yeyəcəyinə inanmıram. Bu nəyi göstərir? Bizim bir millət olaraq qeyri- səmimiliymizi. Məsələn, bir 10-15 nəfərlə səfərə çıxaq və hamı bir- birini yeni tanısın. Nəyi müşahidə edəcəksiniz? Əksəriyyət özünü hamıdan ağıllı göstərməyə çalışacaq. Sanki hərəkətləri ilə “mən hamıdan üstünəm” demək istəyənlər çox olacaq, özü kimi olan az insana rast gəlinəcək. Məsələn, bir bəyin bir xanımdan xoşu gəlirsə onun rəğbətini qazanma üçün hamıdan ağıllı, hamıdan imkanlı, hamıdan centlmen, hamıdan savadlı, güclü, cəsur və.s kimi görünməyə çalışacaq. Eyni proses xanımlara da aiddir. Hansısa bəyin xoşuna gəlmək üçün hamıdan gözəl, hamıdan ağıllı, imkanlı, müasir və.s kimi görünməyə çalışacaq. Əksəriyyətmiz məhz belədir. Belə olduqda da bir-birini sevdiyini düşünən gənclər daha anlamır ki, onlar əslində yaratdığı obrazları sevirlər. Ailə qurulur, bir neçə ay keçir və insanların əsl siması üzə çıxmağa başlayır. Xanım görür ki, onun centlmen kimi bəyəndiyi oğlan kobudun , tərbiyəsizin biriymiş ki. Yaxud oğlan görür ki, hamıdan ağıllı kimi “sevdiyi” xanım ifritənin biriymiş və.s. Nəticədə münaqişələr, başlayır və istər bəy, istərsə də xanım yaratdıqları obrazlar zirvədən gəlib düşürlər dərənin dibinə. Bundan sionra obrazlar dağılır, sevgi” yoxa çıxır və nəticədə birlkdə yaşamaq mümkünsüz olur...\n-Necə hesab edirsiniz, sağlam ailə modelini qoruyub saxlamaq üçün hansı addımlar atılmalıdır?\n-Sağlam ailə modeli bütövlüksdə cəmiyyətə bağlı olan məsələdir. Bütövlükdə cəmiyyətin proseslərə yanaşma tərzi adekvat olmalıdır. Əks təqdirdə bunun qorunub saxlanmaıs qeyri mümkün olacaq.\n-Sağlam ailə modelinin qorunub saxlanmasında məktəbin rolu nə qədərdir?\n-Təbii ki, məktəb də cəmiyyətin bir hissəsdiir. Hesab edirəm ki, təhsilin normal olması sağlam ailə modelinin qorunub saxlanmasına təsir edən amillər sırasındadır...\n-Fikrimcə, uşaqlar, birmənalı olaraq sosial şəbəkələrdən uzaq tutulmalıdır. Valideynlər yetkinlik yaşına çatmayana qədər övladlarının həyat tərzlərinə nəzarət etməli, onlarən təhsilinə ciddi fikir verməli və sosial şəbəkədən hanası formada istifadə etdiyi ilə maraqlanmalıdırlar...\n-Erkən nikahlar da əksər hallarda uğursuzluqla nəticələnir. Formalaşmamış, ailənin nə olduğunu belə bilməyən, dünya görüşü tam olmayan qızların ərə evrilməsi bu gün cəmiyyətimizin faciəsidir. Hazırda xüsusən bölgələrdə bu hallar var və buna da birmənalı olaraq valideynlər şərait yaradır. Hesab edirəm ki, bu problemin həllində maarifləndirmə işi çox önəmlidir və davamlı olaraq aparılmalıdır.\n-Bir sıra ölkələrdə orta məktəblərdə “İnternetdən necə isitifadə etməli” mövzusunda maarifləndirici dərclərin keçirilir. Sizcə, bu təcrübədən ölkəmizdəd də istifadə etmək olarmı?\n-Buna münasibətim müsbətdir. Bu gün internet üzərindən müsbət və mənfi formada bütün iştər aparılır. İsttər qlobal istər bölgəsəl, istərsə də müxtəlif maraqlar fonunda. Burada cəmiyyətlərin idarə olunması, hansısa qlobal layihələrə mane olan adət ənənələrin sıradan çıxarılması, təxribatlar, hansısa biznes maraqları və.s kimi məsələləri aid etmək olar. Eyni zamanda müsbət fəaliyyətlər də var. Dünyada ixtisaslaşmış mərkəzlər, güclər var ki, ağlagəlməz formalardan, üsullardan istifadə edərək öz maraqlarına xidmət edən layihələri reallaşdırmaq istəyirlər. Ona görə də çox diqqətli olmalıyıq. Fərdlər olaraq cəmiyyəti təşkil ediriksə, bu mövzunun aktuallğını unutmaq olmaz.\n- Avropaya inteqrasiya şəraitində milli ailə dəyərlərinin qorunub saxlanması üçün toplum və dövlət olaraq hansı tədbirləri görməliyik?\n-Cəmiyyətin, xüsusən hər hansı bir məqsədlər üçün şərq cəmiyyətlərinin hansəsa güclərin istədiyi formada idarə olunması üçün əsasən Qərb tərəfindən tətbiq edilən müxtəlif metodlar var. Eyni zamanda şərq ailə modelinin getdikcə sıradan çıxaılması prosesi də müşahidə olunur. Bu axın şərq xalqları üzərində tətbiq olunur. Avropaya inteqrasiya və. s adı altında yanlış istiqamətə meyllənmək kimi təhlükəli tendensiya var. Bütün bunlarla bağlı ciddi araşdırmaların aparılmasına və xüsusən medianın cəmiyyəti düzgün istiqamətləndirməsinə ehtiyac var...Minillər ərzində formalaşan dəyərlərin 20-30 il ərzində harasa interqaisya etməsi qeydi mümkündür və heç buna ehtiyac da yoxdur. Bu əsasən inteqrasiya adı altında dəyərlərin sıradan çıxarılması deməkdir. Əgər bu günümülə uzlaşmayan hallar, detallar varsa onu cəmiyyət olaraq özümüz müəyyənləşdirməliyik...


Bu il kimlər dilinin bəlasına düşdülər? - FOTO\n28 Dekabr 2010 19:01\n#MEXİCO #BP PLC\nBP-nin rəhbəri: "Kaş, bir də şans olaydı..."\nMeksika körfəzində neft yatağında qəza zamanı BP rəhbərlərinin çıxışları bəlkə də bundan sonra ictimaiyyətlə əlaqələr üzrə elmi kitablara düşəcək. ABŞ tarixinin ən fəlakətli neft çirklənməsi ilə üz-üzə qalanda, BP-nin o zamankı baş direktoru Entoni Heyvard (Anthony Hayward) deyirdi ki, Körfəzə axan milyonlarla ton neft okeanda damla kimi ciddi zərəri olmayan bir şeydir.\nAmma böhranın kəskin vaxtı körfəz əhalisi ilə həmrəyliyini bildirərkən Heyvard xətasını daha dərinləşdirdi:\n"Bu işləri təzədən görməyi bəlkə də məndən çox arzulayan yoxdur. Bilirsiz... kaş həyatımın o zamanına bir də qayıda biləydim".\nOktyabrda Heyvard qəzanın siyasi, maliyyə və hüquqi cavabdehi kimi BP-nin Baş direktoru vəzifəsindən kənarlaşdırıldı.\nABŞ prezidenti aparatının rəhbəri Rahim Emanuel o vaxt deyirdi ki, Heyvardın bundan sonrakı karyerasında ictimai əlaqələr üzrə məsləhətçi işləmək şansı qətiyyən yoxdur.\nQordon Braunun "öyrədilmiş qadını"\nBritaniyanın keçmiş baş naziri Qordon Braunun (Gordon Brown) apreldə seçki kampaniyasında bir seçici haqqında dediyi sözləri təhlilçilər Leyborist Partiyasını yıxan əsas səbəb kimi qiymətləndirdilər. O zaman Baş nazirin bütün həyatı boyu Leyboristlərin tərəfdarı olmuş 65 yaşlı Cilian Daffi (Gillian Duffy) adlı qadınla kiçik bir söhbəti olmuşdu. Qadın hökumətin Şərqi Avropadan Britaniyaya gələn miqrantlarla bağlı siyasətini tənqid etmişdi. Braun isə onunla görüşə şad olduğunu deyərək ayrılıb maşına əyləşdi. Amma yaxasında "Sky News" telekanalının mikrofonun açıq olduğunu unudaraq maşında köməkçisinə deyirdi: "Bu, faciədir. Onlar məni bu qadınla üz-üzə qoymamalı idilər. Gülünc işdir... O, sadəcə olaraq leyboristlərin adından istifadə edən öyrədilmiş qadındır".\nSonradan Braunun həmin qadının evinə gedib ondan üzr istəməsi də seçicilərin könlünü ala bilmədi. Leyborist Partiyası mayın 6-da seçkidə uduzdu, Britaniyada Devid Kemeronun (David Cameron) rəhbərliyi ilə seçkini udan mühafizəkarlarla liberalların koalisiya hökuməti yarandı.\nGeneral dilinin bəlasına düşdü\nABŞ-ın Əfqanıstandakı qoşunlarının komandanı general Stenli Makkristal (Stanley McChrystal) Obama hökumətinin əsas fiqurlarını tənqid etdiyi üçün istefaya göndərildi. General və yardımçıları "Rolling Stone" jurnalının müxbiri ilə söhbətlərində yüksək rütbəli diplomatları ələ salır, istefada olan dördulduzlu general Cim Consu (Jim Jones) "Soyuq müharibə"dən qalma "klon" adlandırırdılar.\nİyun ayında jurnalın "Nəzarətdən çıxmış general" adlı məqaləsindən sonra Ağ Evin sözçüsü Robert Gibbs jurnalistlərə deyirdi ki, prezident Obama "çox, lap çox qəzəblənib": "Aydındır ki, general Makkristal qiymətləndirmələrində bağışlanmaz səhvə yol verib və buna görə cavab verməlidir".\nBundan sonra generalın Obama və administrasiyasından üzr istəməsi də işə yaramadı və Stenli Makkristal istefaya getdi.\nİran mollasının "məmə zəlzələsi"\nİranda yüksək səviyyəli dindarlardan biri "zəlzələlərə açıq-saçıq geyinən qadınlar səbəb olur" deməklə hər kəsi özünə güldürdü. Höccətülislam Kazem Sediqi aprel ayında Tehranda cümə namazı zamanı dindarlara deyirdi: "Ədəblə geyinməyən qadınların çoxu cavan oğlanları yoldan çıxarır, onları pis yola çəkir, cəmiyyətdə xəyanət yayırlar. Bu da nəticədə zəlzələlərin artmasına gətirib çıxarır".\nBundan sonra ABŞ-dan olan 22 yaşlı tələbə Cen Makkreyt (Jen McCreight) internetdə sosial şəbəkələrdə təklif etdi ki, aprelin 26-sı Məmə Zəlzələsi Günü qeyd olunsun. Dünyanın müxtəlif ölkələrindən minlərlə qadın aprelin 26-da döşlərinin yarıaçıq şəklini yayaraq "Görək, zəlzələ olacaqmı" deyə zarafat edirdilər.\nCen Makkreyt o zamandan statistika da aparıb. Bu məmələr dünyada zəlzələlərin sayına elə də ciddi təsir etməyib. Əksinə, aprelin 26-dan bu yana dünyada yeraltı təkanların sayı bir az da azalıb.\nPutinin "Lada" aldatması\nRusiyanın Baş naziri Vladimir Putinin Rusiyanın "Lada" avtomobillərini reklam etmək cəhdi bir həvəskarın internetdə yaydığı video ilə tərs effekt verdi. Reklam çarxında Putin sarı rəngli "Lada Kalina" ilə Sibirdə 2000 kilometr məsafədə yol gedir. Sükan arxasında olan Putin maşının çox rahat olduğunu deyərək ruslara məsləhət görür ki, hərə bunun birini alsın.\nAmma həvəskarların internetdə yaydıqları videoda Putinin reklam çəkilişindəki maşın karvanında bir neçə belə "Lada" görünür, onlardan birini hətta yük maşınına mindirməli olublar.\nİnternetdə minlərlə adamın gördüyü bu videodakı "Lada Kalina" ilə reklam çarxında göstərilən "Lada" arasında fərq rusların ironiyasına səbəb olmuşdu.\nÖlkəsi sel içində olarkən prezidenti Avropanı gəzirdi\nYayda Pakistanda sel fəlakəti yaşanarkən Prezident Asif Əli Zardarinin Avropada olmasını ölkəsində vətəndaşlara sayğısızlıq kimi qiymətləndirmişdilər. Vətəndaşları selin cəngindəykən prezident Zardari Parisdə deyirdi: "Beynəlxalq ictimaiyyət "Taliban"la müharibəni uduzur, çünki bu insanların könlünü ələ ala bilmir".\nO zaman Pakistanda özəl telekanallar ekranı ikiyə bölüb, bir tərəfində Zardarinin Avropa liderləri ilə görüşlərini, o biri tərəfində isə Pakistanın seldən dağılan kənd və qəsəbələrini göstərirdilər.\nNATO: "Kabil Qərb şəhərləri qədər təhlükəsizdir"\nNATO-nun Əfqanıstandakı ictimai əlaqələr üzrə rəsmisi Mark Sedvill (Mark Sedwill) BBC televiziyasına müsahibəsində dediyi bu sözlərlə əfqanları şoka salmışdı:\n"Burada - Kabildə və Əfqanıstanın başqa böyük şəhərlərində faktiki olaraq çox az bomba partlayışları olur. Ola bilər, burada uşaqlar hətta London, Nyu-York kimi başqa şəhərlərdən daha təhlükəsiz şəraitdə yaşayırlar".\nBerluskoninin Hitler zarafatı\nİtaliyanın Baş naziri Silvio Berluskoni (Silvio Berlusconi) 2010-cu ildə də qeyri-adi yumor hissinin nümayişini davam etdirib. Bəzən onun siyasi cəhətdən doğru olmayan və təhqiramiz lətifələri az qala siyasi böhranlara gətirib çıxarıb. Belə təhqiramiz lətifələrdən birini də Berluskoni sentyabrda Adolf Hitler haqqında danışdı: "Hitlerin ölümündən az sonra tərəfdarlarına xəbər çatır ki, bəs, o, hələ yaşayır. Hər yerdə Hitleri axtarırlar. Bir müddət axtarandan sonra Hitleri And dağlarının ətəyində - uzaq kəndlərdən birində tapırlar: "Fürer! Fürer! Sən geri qayıtmalısan! Demokratiya məğlub oldu, indi hamı səni gözləyir". Üç gün təkidlə qayıtmasını xahiş edirlər. Hitler razılaşmır. Axırda tərəfdarları onu razı sala bilirlər. Hitler deyir: "Yaxşı, mən qayıdıram, amma bircə şərtlə. Bu dəfə mən həqiqətən də orada deyilən kimi şeytan olacam".\nİDDİA: Britaniyada koronavirusdan ölənlərin sayı həqiqəti əks etdirmir\nTramp: "Əsgərlərimizi evə qaytarın, amma baş verənləri diqqətlə izləyin"\n"Barselona" "Yuventus"la razılaşdı: Oyunçular dəyişdirilir\nKubokun yarımfinal mərhələsinin təqvimi müəyyənləşdi\nXəlifə Ömərin məzarını qazıb içini boşaltdılar - FOTO\n28 May - Respublika Gününə həsr olunmuş virtual bayram tədbiri keçirilib - FOTO\n13:51 11 144 Ülviyyə Xəlilbəylidən ÜZÜCÜ XƏBƏR - FOTO\n00:01 5 393 Günün qoroskopu: Emosional fon əlverişlidir\n12:21 4 766 Kamil Zeynallı: “Gülay ağlayaraq soruşdu ki, qızımıza nə cavab verəcəyəm?”\n13:45 4 688 Məhərrəm ayı bu tarixdə başlayacaq\n12:59 4 035 “Talıb Taleh mənə 5 minə mahnı satıb” - Vəfa Şərifova - VİDEO - FOTO\n10:10 3 831 Pərvin Abıyeva: "Xalam qızı Dubaya gəzməyə getdi, qayıtmadı"\n10:30 3 815 Ramil Səfərov kimdir - qurban, qatil, yoxsa qəhrəman? - Elçin Alıoğlu yazır\n26 May 12:30 15 602 “Soyunub özünü telefonla çəkib” - Rəqqasə Fatimə - VİDEO\n23 May 11:19 11 735 Həbsdən çıxan Kamili anası və qayınanası belə qarşıladı - VİDEO\n22 May 23:30 11 472 "WhatsApp"da başqasının mesajlarını oxumağın YOLUNU TAPDILAR\n25 May 00:01 10 746 Günün qoroskopu: Ehtiyatlı olun\n23 May 00:01 10 523 Günün qoroskopu: Əsas işi ikinci dərəcəli məsələlərdən ayırmağı bacarın\n26 May 10:36 9 269 Cavanşir Quliyev Aygünün 16 il öncəki səsyazısını yaydı - VİDEO - FOTO


MIT duyğuları aşkar edə bilən geyilə bilən əşyalar üçün bir tətbiq öyrədir Androidsis\nManuel Ramirez | | xəbər, smartWatch\nƏlinizin biləyində geyilə bilən bir cihaza sahib olmaq, kifayət qədər yenilik edə bilən bir şirkət varsa, bir neçə şeyi əhatə edə bilər. Qalıcıdır həmişə bədənimizə tabedir günün müxtəlif vaxtlarında ümumiyyətlə cibinizdə və ya çantanızda olan mobil cihazdan fərqli olaraq.\nMassachusetss Texnologiya İnstitutunun (MIT) az-çox düşündüyü şey bunu göstərdi geyilə bilən AI sisteminin demosu bir söhbətin xoşbəxt, kədərli və ya bitərəf olduğunu bir şəxsin danışıq qəliblərinə və həyati hissələrinə əsaslanaraq təxmin edə bilər.\nMİT-in özünə görə:\nHəyati və səs məlumatları ilə birləşdirilmiş dərin öyrənmə sistemi gələcəkdə xidmət edə bilər "sosial məşqçi" olaraq narahatlıq və ya Asperger sindromu olan insanlar üçün.\nMəhəmməd Ghassemi və aspirant Tuka Alhanai edə biləcək bir alqoritm yaratdılar nitqi və tonu təhlil etmək. Bu tədqiqatçılar, söhbəti dinləmək üçün sistemin səs, mətn ssenariləri və fizioloji siqnalları təhlil edərək hekayənin ümumi tonunu yüzdə 5 dəqiqliklə təyin etməsinə imkan verən hissəsini qeyd etmək üçün bir iPhone 83S istifadə etdilər.\nDərin öyrənmə üsullarından istifadə edərək sistem də edə bilər "duyğu skoru" verin söhbətdə beş saniyəlik bir fasilədə. Hərəkət, ürək dərəcəsi, qan təzyiqi və dəri istiliyi kimi göstəriciləri ölçə bilən bir Samsung Simband-da tətbiq olundu. Sistem natiqin söz ehtiyatını, enerjisini və tonunu təhlil etmək üçün səs məlumatlarını və mətn transkriptlərini ələ keçirdi.\nHal-hazırda alqoritm sosial təlim üçün istifadə edilə bilməz, baxmayaraq ki bu məqsəd üzərində fəal işləyirlər. Komanda planları belədir daha geniş miqyasda məlumat toplamaq, fərqli markaların ticarət cihazlarında təklif olunmaq üçün.\nMəqaləyə tam yol: Androidsis » Android cihazları » smartWatch » MIT, ağıllı saatlar üçün duyğularınızı müəyyənləşdirə bilən bir tətbiq göstərir\nNintendo'nun Fire Emblem: Heroes artıq Android üçün əlçatandır


Bakıda müəllim şagirdin şalvarını çıxartdı (VİDEO) - Qafqaz Xəbər Agentliyi - qafqaznews.az\nBakıda orta məktəblərdən birində baş verən hadisəylə bağlı araşdırmalar aparılır. Belə ki, bədən tərbiyəsi müəllimi 7-ci sinif şagirdini maşınına tüpürdüyünə görə rezin su borusu ilə döyüb. Bu hadisə müəllimin işdən kənarlaşdırılması ilə başa çatıb.\nSabunçu rayonu, Ramana qəsəbəsi, 90 saylı orta məktəbdə şagird müəllimi tərəfindən döyülüb. Hadisə 4 gün bundan öncə dərs vaxtı qeydə alınıb. Belə ki, təhsil ocağının bədən tərbiyəsi müəllimi Emil Cəbrayılov 7-ci sinif şagirdi Orxan Həsənova tüpürcək üstdə dərs zamanı rezin su borusu ilə xəsarət yetirib.\nŞagirdinin dediyinə görə, 4-cü dərs saatında Emil müəllim onu idman zalına çağrıb. Şagird gələr-gəlməz müəllim tərəfindən təhqir olunub. Orxan Həsənov deyir ki, o tənəffüs saatında çölə su almağa gedibmiş. Bu zaman yerə tüpürüb. Tüpürcək isə bədən tərbiyyəsi müəllimi Emil Cəbrayılova məxsus “Mercedes” markalı maşının üzərinə düşüb. Bu xəbər isə Emil müəllimə çatdırılar-çatdırılmaz, o, hiddətlənib. Müəllim şagirdi otağına çağrıb. Daha sonra baş verənləri şagird belə xatırlayır.\n“Məni vurdu bu an yerə yıxıldım, daha sonra əlimdən tutub dedi ki, şalvarını soyun, soyunmadım. Bu zaman təkrarən mən vurdu, özü əynimdən şalvarımı çıxardı. Və ayaq nahiyəmə üç zərbə vurdu. Bundan sonra mənə dedi ki, tüpürürüəm onu yala” – deyə7-ci sinif şagirdi Orxan Həsənov bildirib.\nAğır zərbə alan yeniyetməyə elə təhsil ocağının kollektvi tərəfindən ilkin yardım göstərilib. Dərhal valideynlərinə xəbər verilib. Valideynləri gələr- gəlməz onu xəstəxanaya çatdırıblar.\n“Uşaq mənə zəng etdi ki, bəs ana məni idman müəllimi döyüb tez bura gəl. Bununla bağlı atasına da zəng etdim, atası da məktəbə gəldi. İdman müəllimdən soruşuram ki, uşağı nə üçün vurmusan? Dedi ki, maşınıma tüpürüb ona görə də vurmuşam, yaxşı edib vurmuşam. 6 manat verib maşınımı yudurtmuşam, get kimə istəyirsə de” – deyə valideyn Aliyə Məmmədova vurğulayıb.\nFaktla bağlı üz tutduq elə adıçəkilən 90 saylı orta məktəbə. Bizi ilk olaraq məktəbin direktoru Qurbantac Qazıbəyova qarşıladı. O belə bir faktın baş verdiyini təsdiqlədi. Və həmin müəllimi də işdən kənarlaşdırdıqlarını bildirdi.\n“Uşağı döyüb, hazırda istintaq aparılır. Təhsil idarəsinin qərarı ilə idman müəllimi müvəqqəti olaraq işdən kənarlaşdırılıb. Uşağı döyən zaman görməmişəm, görsəydim buna imkan verməzdim” – deyə məktəb direktoru Qurbantac Qazıbəyova qeyd edib.\nTəlim-tərbiyyə işləri üzrə direktor müavini Aygün Sadıqova dedi ki, Orxanın məktəbdə müəllimlərlə heç bir problemi olmayıb. Pedaqoq Emil Cəbrayılov isə 6 ildir ki, təhsil müəssisəsində fəaliyyət göstərir. Onun heç kimlə əlaqəsi olmayıb. Yəni özünə qapanan bir şəxs imiş.\n“Dərsdə idi, uşaqlar gəldilər və ondan sonra nəyin baş verdiyini öyrəndim. Hadisə dərs otağında deyil, məhz idman zalında baş verib” – deyə Aygün Sadıqova bəyan edib.\nHadisə ilə bağlı Həsənovlar ailəsi artıq hüquq-mühafizə orqanlarına müraciət edib. Yeniyetmənin döyülməsilə əlaqədar artıq araşdırılmalara başlanılıb. /ANS TV/\nAğır zərbə Qafqaznews.az Ramana qəsəbəsi Sabunçu Rayonu Təhsil İdarəsi


Əziz Ələkbərli: Zəngin mədəniyyətimizin təbliği önəmlidir\n08 Okt 2021 - 10:57 1.6 K\nAşıq Ələsgərin 200 illik yubileyinin yüksək səviyyədə qeyd edilməsi aşıq sənətinin tədqiqinə və inkişafına böyük töhfə verir\nMüstəqilliyinin bərpasının 30 illiyini qeyd edən Azərbaycan zəngin dövlətçilik tarixinə malikdir. Təsadüfi deyil ki, xalqımızın milli adət-ənənələrinin, mədəniyyətinin öyrənilməsi və təbliği ilə bağlı aparılan araşdırmalarda, ərsəyə gətirilən fundamental tədqiqat əsərlərində də bu məqam öz əksini tapır. Bütövlükdə isə ölkəmizdə ayrı-ayrı sahələrdə həyata keçirilən tədbirlər, görülən işlər zəngin mədəniyyətimizin öyrənilməsində və təbliğində müstəsna əhəmiyyət daşıyır.\nBu il ölkəmizdə Azərbaycan aşıq sənətinin görkəmli nümayəndəsi, qüdrətli söz ustadı Aşıq Ələsgərin anadan olmasının 200 illiyi qeyd edilir. Azərbaycan Prezidenti İlham Əliyev tərəfindən 18 fevral 2021-ci il tarixində imzalanmış “Aşıq Ələsgərin 200 illik yubileyinin qeyd edilməsi haqqında” Sərəncama uyğun olaraq, bu istiqamətdə mühüm işlər görülməkdədir. Belə ki, müvafiq qurumlar tərəfindən Aşıq Ələsgərin 200 illik yubileyi çərçivəsində dahi saz və söz ustadının irsinin öyrənilməsi ilə əlaqədar yeni tədqiqatlar aparılır və tədbirlər keçirilir. Ekspertlərin qeyd etdikləri kimi, dövlət başçısı tərəfindən sözügedən Sərəncamın imzalanması bütövlükdə Aşıq Ələsgərin yaradıcılığı ilə məşğul olan tədqiqatçılar, ələsgərşünaslar qarşısında yeni imkanlar açır. Eyni zamanda, Aşıq Ələsgərin 200 illik yubileyinin qeyd edilməsi milli adət-ənənələrimizin öyrənilməsi və xalqımızın zəngin mədəniyyətinin təbliği baxımından mühüm əhəmiyyət daşıyır.\nÖz növbəsində, məsələyə münasibət bildirən Azərbaycan Qaçqınlar Cəmiyyətinin və Qərbi Azərbaycan İcmasının sədri, Milli Məclisin üzvü Əziz Ələkbərli deyib ki, 2021-ci ildə Aşıq Ələsgərin 200 illik yubileyinin yüksək səviyyədə qeyd edilməsi aşıq sənətinin tədqiqinə və inkişafına böyük töhfə verir. Azərbaycan aşıq sənətinin tarixi köklərə malik olduğunu qeyd edən Ə.Ələkbərli aşıq məktəbləri, o cümlədən Göyçə aşıq məktəbi, onun görkəmli nümayəndələrinin milli mədəniyyətimiz və ədəbiyyatımızın inkişafında mühüm rol oynadığını vurğulayb: “Məlum olduğu kimi, Azərbaycan aşıq sənəti bir sıra məktəblərdən ibarətdir. Bunlara Təbriz, Şirvan, o cümlədən Göyçə aşıq məktəbi daxildir. Göyçə aşıq məktəbinin özü də müvafiq olaraq mühitlərə bölünür. Məsələn, buraya Göyçə mühiti ilə yanaşı, İrəvan, Dərələyəz, Çildır, Gəncəbasar, hazırda aktiv fəaliyyət göstərən Gədəbəy və Kəlbəcər mühitləri də daxildir. Göyçə aşıq məktəbi bu mühitlər üçün bazis rolu oynayıb. Eyni zamanda, Göyçə Azərbaycan aşıq sənətinin, aşıq şeirimizin beşiklərindən olub, ədəbiyyat və mədəniyyət tariximizə Aşıq Alı, Aşıq Ələsgər, Aşıq Musa, Miskin Abdal, Aşıq Nəcəf, Növrəs İman, Aşıq Aydın kimi neçə-neçə ustad saz və söz sənətkarlarını bəxş edib. Aşıq Ələsgərin Göyçə aşıq məktəbinin zirvəsi olduğunu desək, yanılmarıq. Ona görə ki, dahi sənətkar Azərbaycan aşıq sənətində öz mövqeyi, öz dəsti-xətti ilə seçilib”.\nMilli Məclisin üzvü deyib ki, Aşıq Ələsgər sənətinə Azərbaycan elmi-ədəbi-ictimai fikri tərəfindən həmişə yüksək qiymət verilib: “Bu böyük sənətkara layiq olduğu ən yüksək qiyməti Ulu Öndər Heydər Əliyev verib. Məhz Ümummilli Liderin siyasi iradəsi ilə Aşıq Ələsgərin 150 illik yubileyi Bakıda və Moskvada yüksək səviyyədə qeyd olunub. Eyni zamanda, yubiley münasibətilə ustad sənətkarın doğma yurdu Göyçə mahalının Ağkilsə kəndində tədbir keçirilib. Azərbaycandan gedən nümayəndələr də daxil olmaqla, soydaşlarımızın iştirakı ilə Aşıq Ələsgərin möhtəşəm yibileyinin keçirilməsi, məzarı üstündə abidə ucaldılması həmin dövrdə böyük cəsarətli addım idi. Göyçədə Aşıq Ələsgərin 150 illik yubileyinin keçirilməsi “bura bizim dədə-baba yurdumuzdur, bu yurdun yetirdiyi tarixi şəxsiyyətlər bizim xalqın nümayəndələridir, siz ermənilər isə bu yerlərə gəlməsiniz” ifadəsinin əyani təzahürü idi”.\nƏ.Ələkbərli onu da xatırladıb ki, Aşıq Ələsgərin 175 illik yubileyi də vaxtilə Ulu Öndər Heydər Əliyevin Sərəncamı ilə dövlət səviyyəsində qeyd olunub. Onun sözlərinə görə, Azərbaycan aşıq sənətinə ən yüksək töhfələrdən birini də 2009-cu ildə Heydər Əliyev Fondunun prezidenti Mehriban xanım Əliyeva verib: “Belə ki, Mehriban xanım Əliyevanın təşəbbüsü və böyük zəhməti sayəsində həmin il Azərbaycan aşıq sənəti UNESCO-nun qeyri-maddi mədəni irs siyahısına daxil edilib. Bu da Azərabycan aşıq sənətinin təbliği, dünya miqyasına çıxarılması yönündə atılmış mühüm addımlardan biri idi. Bu il fevralın 18-də Prezidentimiz cənab İlham Əliyevin imzaladığı “Aşıq Ələsgərin 200 illik yubileyinin qeyd edilməsi haqqında” Sərəncamı da Ulu Öndərin Aşıq Ələsgər yaradıcılığına həssas münasibətinin davamı kimi dəyərləndirmək olar. Bu yubileyin keçirilməsi 44 günlük Vətən müharibəsində qazandığımız möhtəşəm qələbədən sonra həm də mühüm ictimai-siyasi əhəmiyyətə malikdir. Digər tərəfdən, Göyçədə – tarixi torpaqlarımızda oturub Azərbaycana qarşı düşmənçilik edən ermənilərə çox ciddi mesajdır. Ermənilərə bu yolla xatırladırıq ki, biz o torpaqlarda qalan dəyərlərimizi yaddan çıxarmamışıq. Çünki Aşıq Ələsgər təkcə aşıq sənətimizin zirvəsi deyil, həm də düşmən tapdağı altında qalan tarixi torpaqlarımızın, o cümlədən ulu Göyçəmizin rəmzidir. 2021-ci ildə Aşıq Ələsgərin yubiley tədbirlərinin yüksək səviyyədə keçirilməsi isə Qarabağdan Göyçəyə, Qarabağdan Zəngəzura uzanan gələcək qayıdışların əsasıdır”.\nMillət vəkili dövlət başçısının Sərəncamına uyğun olaraq, ölkəmizdə və xaricdə keçirilən, ədəbiyyatımızın və mədəniyyətimizin təbliğində mühüm rol oynayan tədbirlərə də toxunub: “Yubiley tədbirləri, təkcə ölkəmizdə deyil, xarici ölkələrdə, bütün Türk dünyasında keçirilib. Onlar arasında Mədəniyyət Nazirliyi, Milli Məclisin Mədəniyyət komitəsi, TÜRKSOY, Beynəlxalq Türk Mədəniyyəti və İrsi Fondu, Azərbaycan Yazıçılar Birliyi, Azərbaycan Aşıqlar Birliyi, Azərbaycan Qaçqınlar Cəmiyyəti, AMEA Nizami Gəncəvi adına Ədəbiyyat İnstitutu və Beynəlxalq Türk Akademiyasının təşkilatçılığı ilə gerçəkləşən “Göyçədən Türk dünyasına” mövzusunda videokonfrans mühüm önəm daşıyırdı. Azərbaycan Qaçqınlar Cəmiyyəti və Qərbi Azərbaycan İcmasının təşkil etdiyi, Türkiyədən, Almaniyadan və Hollandiyadan ziyalıların, alimlərin qoşulduğu videokonfransı da xüsusi qeyd etmək olar. Məlum olduğu kimi, ustad sənətkarımız Aşıq Ələsgər də ağsaqqal yaşlarında vətənindən didərgin düşüb, bir müddət Kəlbəcər kəndlərində qaçqın həyatı yaşamağa məcbur olub. 1988-ci ildən sonra isə soydaşlarımızın Göyçədən qovulması erməni vandalları tərəfindən Aşıq Ələsgərin qəbirüstü abidəsinin dağıdılması ilə nəticələnib. Həmin tədbirdə Aşıq Ələsgərin qəbirüstü abidəsinin ermənilər tərəfindən dağıdılması ilə bağlı etiraz Bəyanatı qəbul edilib. Hesab edirəm ki, yubiley çərçivəsində atılan bu kimi addımlar indiki Ermənistanın ərazisinin tarixi Azərbaycan torpaqları olması ilə bağlı həqiqətlərin beynəlxalq müstəviyə çıxarılması yönündə də mühüm önəm daşıyır”.\nMəqalə “Azərbaycan Respublikasının Medianın İnkişafı Agentliyi”nin maliyyə dəstəyi ilə “Azərbaycanın dövlətçilik tarixinin, milli adət-ənənələrinin, elm və mədəniyyətinin təbliği: dövlət müstəqilliyimizin bərpasının 30-cu ili – Azərbaycan dövlətçiliyi müasir mərhələdə” istiqaməti üzrə hazırlanmışdır.


Görkəmli ictimai xadim, oftalmoloq-alim Zəhra Quliyevanın 95 illik yubileyi qeyd edilib\nZəhra Quliyevanın adı və əməlləri onun ardıcıllarının, yetirmələrinin yaddaşında əbədi iz qoyub\nYanvarın 18-də Ailə, Qadın və Uşaq Problemləri üzrə Dövlət Komitəsi (AQUPDK) görkəmli ictimai xadim, oftalmoloq-alim, tibb elmləri doktoru, professor Zəhra Quliyevanın 95 illik yubileyinə həsr olunan tədbir keçirib.\nAZƏRTAC xəbər verir ki, tədbirdən əvvəl iştirakçılar II Fəxri xiyabanda Zəhra Quliyevanın məzarını ziyarət ediblər.\nDövlət qurumları təmsilçilərinin, Milli Məclisin deputatlarının, ictimaiyyətin nümayəndələrinin iştirak etdikləri tədbirdə Zəhra Quliyevanın zəngin həyat yolundan, pedaqoji və həkimlik fəaliyyətindən söhbət açılıb.\nAQUPDK-nın sədri Hicran Hüseynova Zəhra Quliyevanın ictimai-siyasi fəaliyyətindən bəhs edib. Bildirib ki, o, Qadın Problemləri üzrə Dövlət Komitəsinin (indiki AQUPDK) ilk sədri olub. Qadın hərəkatına çox yaxşı bələd olan Zəhra Quliyeva onların problemlərini hər zaman diqqətdə saxlayıb. Zəhra Quliyeva dünyanın bir çox ölkələrində keçirilmiş qurultaylarda, elmi simpoziumlarda, yüksək səviyyəli toplantılarda iştirak edib, beynəlxalq tədbirlərdə Azərbaycan qadınlarını təmsil edib. Ümumiyyətlə, o, komitənin sədri kimi ona müraciət edən çoxsaylı insanların problemlərinə biganə qala bilmir, onlara bacardığı qədər kömək edirdi. Zəhra Quliyeva çox sevinirdi ki, bu gün qadınlarımız təkcə ailə çərçivəsindəki fəaliyyətləri ilə kifayətlənmir, bütövlükdə cəmiyyətin həyatında iştirak edirlər.\nOmbudsman Elmira Süleymanova çıxışında bildirib ki, professor Zəhra Quliyeva 150-dən artıq elmi işin, 3 monoqrafiyanın, dərsliklərin, bir neçə dərs vəsaitinin, ixtiraların və səmərələşdirici təkliflərin müəllifidir. İşinin vurğunu olan Zəhra Quliyeva yüzlərlə xəstənin gözünə nur verib. Görkəmli elm xadimi uzun illər Azərbaycan Tibb Universitetinin rektoru olub və ictimai fəaliyyəti ilə respublikamızın həyatında mühüm rol oynayıb. Ayrı-ayrı illərdə səhiyyə sahəsindəki xidmətlərinə görə yüksək dövlət mükafatlarına layiq görülüb.\nMilli Məclisin deputatı Məlahət İbrahimqızı isə bildirib ki, Zəhra Quliyeva Azərbaycanın milli mənəvi dəyərlərini öz həyatında yaşadan və gələcək nəsillərə ötürən bir şəxsiyyət olub. Tibb elminə verdiyi töhfələrlə, vətənpərvərliyi, natiqlik bacarığı, yüksək mədəniyyəti ilə ölkədə nüfuz qazanıb. İstedadlı oftalmoloq-alim kimi onu hamı sevir, fəaliyyətini yüksək qiymətləndirir.\nAzərbaycan Tibb Universitetinin oftalmologiya kafedrasının müdiri, professor Paşa Qəlbinur, Miniatür Kitab Muzeyinin təsisçisi və rəhbəri, Əməkdar İncəsənət Xadimi Zərifə Salahova və digər çıxışçılar bildiriblər ki, professor Zəhra Quliyeva həmişə özünə və əqidəsinə sadiq insan idi. Hansı vəzifədə işləməsindən asılı olmayaraq illər onu heç də dəyişdirə bilmədi. Keçmiş SSRİ-nin və müstəqil Azərbaycanın bir sıra yüksək dövlət mükafatları, orden-medalları ilə təltif olunan Zəhra Quliyevanın adı və əməlləri onun ardıcıllarının, yetirmələrinin yaddaşında əbədi iz qoyub.\nTədbirdə oftalmoloq-alim, professor Zəhra Quliyevanın həyatına həsr olunan film nümayiş etdirilib.\nZəhra Quliyevanın ailəsi adından çıxış edən qızı Cəmilə Səttarova anasının xatirəsinə göstərilən diqqətə görə minnətdarlığını bildirib. O, tanınmış ziyalı, ictimai xadim Zəhra Quliyevanın xatirəsinə göstərilən hörmət və ehtiramı yüksək dəyərləndirdiklərini vurğulayıb.


Çinin Zhurong adlı aparatı Mars səthindən ilk fotolarını Yer kürəsinə göndərib | Baku Business Factory\nÇinin Zhurong adlı aparatı Mars səthindən ilk fotolarını Yer kürəsinə göndərib\n[ 20 May, 2021 10:01 ]\n15 may tarixində Çin Kosmik Agentliyinin Tianwen-1 adlı kosmik aparatı uğurla Mars səthinə eniş etmişdi. Kosmik aparat planetin şimal yarımkürəsində yerləşən Utopiya adlı düzənliyinin cənub hissəsinə eniş edib. Qeyd etmək lazımdır ki, kosmik aparatın daxilində Zhurong adlı 6 təkərli müşahidə aparatı da var. Beləliklə sözügedən aparat Mars səthində çəkdiyi ilk fotoları Yer kürəsinə göndərib. Aparat ümumilikdə 2 foto göndərib. Onlardan biri rəngli, digəri isə ağ-qaradır. Rəngli foto aparatın naviqasiya kamerası vasitəsilə çəkilib. Həmin fotoda aparatın Günəş panellərini və anten qurğusunu görmək olar. Ağ-qara foto isə aparatın ön kamerası vasitəsilə çəkilib. Bu kamera aparatın önündə ola biləcək maneələri təyin etmək üçün nəzərdə tutulub.\nAğ-qara fotoda əks olunmuş 2 ədəd uzun parça səthi radarlardan ibarətdir və həmin radarlar ətraf mühit barəsində daha geniş məlumat əldə etmək imkanını verirlər. Aparatın ön kamerasında böyük genişbucaqlı obyektivdən istifadə olunur. Buna görə də təsvir təhrif olunur və uzaq üfüqdə qövs əmələ gəlir. Aparat eniş platformasından çıxmağa və Mars səthini analiz etməyə hazırlaşır. Qeyd etmək lazımdır ki, Tianwen-1 missiyası özündə orbital gəmini, eniş platformasını və Zhurong müşahidə aparatını birləşdirir. Missiyanın əsas öhdəliklərinə isə Marsın geoloji struktur xəritəsinin yaradılması, səth layının özəlliklərinin analizi və onun tərkibində buz halında suyun olub-olmadığının öyrənilməsi, planetin səthində olan materialların tərkiblərinin analizi, planetin ionosferinin özəlliklərinin ölçülməsi, elektromaqnit və qravitasiya sahələri ilə iqlim məlumatlarının əldə olunması daxildir.


Rusiya-Ukrayna savaşının 88-ci GÜNÜ: Müharibə dalana doğru irəliləyir – TƏHLİL – Yenicag.Az\nAna Səhifə Analitika Rusiya-Ukrayna savaşının 88-ci GÜNÜ: Müharibə dalana doğru irəliləyir – TƏHLİL\nYeni Çağ Media Qrupu – May 23, 2022 - 17:00\n88 gün ərzində Rusiya və Ukrayna tərəfinin itkiləri aşağıdakı kimidir.\nTank, PDM və ZTR-lər – 2 628 ədəd, avtomobil texnikası – 2 237 ədəd, səhra artilleriyası və minaatanlar – 492 ədəd, YARS (yaylım atəş reaktiv sistemi) – 215 ədəd, zenit-raket kompleksləri – 70 ədəd, təyyarələr – 207 ədəd, helikopterlər – 166 ədəd, PUA – 353 ədəd, gəmi-kater – 14 ədəd.\nTank, PDM və ZTR-lər – 2 710 ədəd, avtomobil texnikası – 2 517 ədəd, səhra artilleriyası və minaatanlar – 1 237 ədəd, YARS – 275 ədəd, zenit-raket kompleksləri – 342 ədəd, təyyarələr – 173 ədəd, helikopterlər – 134 ədəd, PUA – 727 ədəd.\nUkrayna-Rusiya müharibəsinin səksən səkkizinci gününü və növbəti mərhələdə Rusiyanın atacağı addımları ehtiyatda olan polkovnik-leytenant, hərbi ekspert Elxan Şıxəliyev Yenicag.az-a şərh edib.\nElxan Şıxəliyev bildirib ki, 88-ci gündə əməliyyatlar, əsasən, Severodonetsk, Popasnoe, İzyum istiqamətində davam edib və tərəflərin əməliyyat şəraitində ciddi mövqe dəyişikliyi olmayıb:\n“Bu gün Ukrayna ordusunun 45-ci desant alayı cəbhənin Donetsk istiqamətində Rusiya ordusunun hərbi bazasını bombaladı. Luqansk istiqamətində Rusiya ordusunun mövqelərinə Çexiya istehsalı RM-77 yaylım atəşli reaktiv atəş sistemləri ilə zərbələr endirdi. Zaporojets istiqamətində Rusiya hərbi karvanlarını raket zərbələri ilə darmadağın etdi.\nXarkov ətrafında Rusiyaya məxsus hərbi hissə PUA sistemlərindən bombardman edildi. Luqansk istiqamətində Ukrayna ordusunun 80-ci desant briqadası Rusiya ordusunun hücum əməliyyatına cəhd edən bölmələrini və bir ədəd Su-25 qırıcı təyyarəsini məhv etdi.\nLuqansk vilayətinin Severodonetsk çayını keçməyə cəhd edən Rusiya ordusunun bölmələri Ukrayna ordusunun artilleriya, hava zərbələri ilə vuruldu.\nBütün bunlara baxmayaraq, Rusiya ordusu bu gün də Popasnoe, Severodonetsk, İzyum istiqamətlərində hücum əməliyyatlarını davam etdirdi. Rusiya Silahlı Qüvvələrinin artilleriyaçıları 152 millimetrlik 2S5 “Qiaçint-S” özüyeriyən toplarından istifadə edərək LDR-də cəbhə xəttinə yaxın Ukrayna qoşunlarının mövqelərinə zərbələr endirdilər. Rusiya qoşunlarının yüksək dəqiqlikli havadan buraxılan raketlərilə Ukrayna qoşunlarının üç komanda məntəqəsi, canlı qüvvə və hərbi texnikasının cəmləşdiyi 13 ərazi, Soledar, Sol və Nyrkovo qəsəbə ərazilərində dörd sursat anbarı vuruldu. Ukraynanın üç komanda məntəqəsi, canlı qüvvə və hərbi texnikanın cəmləşdiyi 26 ərazi, Qırmızı Liman qəsəbə ərazisindəki silah-sursat anbarı məhv edilib. Gün ərzində 210-dan çox Ukrayna döyüşçüsü, 38 hərbi texnikası sıradan çıxarıldı. 11 ədəd Ukrayna pilotsuz uçuş aparatı havada vuruldu. Xarkov vilayətində Ukrayna qoşunlarının “Smerç” reaktiv yaylım atəş sisteminin iki raketi ələ keçirildi. Raket qoşunları və artilleriya sistemləri atəş mövqelərində Ukraynanın canlı qüvvəsinin və hərbi texnikasının cəmləşdiyi 583 rayona, 41 komanda məntəqəsinə, 76 artilleriya və minaatan bölməsinə zərbələr endirdi. Rusiya Silahlı Qüvvələri Ukraynanın Nikolayev şəhərinə kasetli mərmilərlə zərbələr endirib. Çoxlu sayda mülki şəxsin həyatını itirdiyi deyilir.\nƏməliyyatlar teatrındakı bugünkü vəziyyət göstərir ki, tərəflərin mövqe döyüşlərinin intensivliyi hələ ki böyükdür. Bu o deməkdir ki, nə ruslar nə də ukraynalılar ilkin planlarından geri çəkilmək fikirindədirlər. Ukrayna tərəfi hər gün tərəfdaşlarından yeni hərbi texnika və yardımlar almaqda davam edir.\nABŞ-nin ayırdığı 40 milyardlıq hərbi yardım hələ təzə-təzə Ukrayna ərzisinə daxil olmağa başlayıb. Bu həcmdə hərbi yardımın Ukraynaya çatdırılmasından sonrakı vəziyyəti təsəvvür etmək çətin deyil. Bura Şimali Atlantika Alyansına daxil olan ölkələrin hərbi yardımlarını da əlavə etsək, uzun vədədə Ukraynanın hərbi gücünün zirvəyə çatacağını görəcəyik. Rusiya da isə əksinə. Rusiya müharibənin hər keçən günündə bir milyarda yaxın vəsait itirir. Hələlik bu itkilər onlar üçün mümkün görünsə də, uzun vədədə bunun onlar üçün diskomfort yaradacağını gözləməliyik.\nDigər tərəfdən, dünyanı iqtisadi böhran gözləməkdədir. Belə ki, Ukrayna Prezidenti Zelenski bildirib ki, Rusiya 20 milyon ton ərzaq ixracının qarşısını alıb. Bu həm də o anlama gəlir ki, milyonlarla insanı aclıq təhlükəsi ilə qarşılaşa bilər. Düşünürəm ki, bu cür amillər də müharibənin gedişinə təsir göstərəcək.\nTərəflərin hansının hərbi və iqtisadi gücünün müharibəni imkansız fazaya gətirəcəyini önümüzdəki günlərdə görəcəyik…”.


Google Fotoşəkillərin ekran görüntülərini saxlamasının qarşısını necə almaq olar | Androidsis\nGoogle Photos, Android-də varlığı əhəmiyyətli dərəcədə artan bir tətbiqdir. Ayrıca, bir çox inkişafla yeniləndi, qaranlıq rejimin tətbiqi kimi. Normal şey tətbiqetməsidir əlimizdəki bütün fotoları saxla telefonda. Buraya hər zaman istəmədiyimiz bir şey də ekran görüntüləri daxildir. Ancaq istəsək bunu dəyişdirə bilərik.\nBeləliklə bunu edək Google Fotoşəkil ekran görüntülərimizi saxlaya bilməz hər an. Tətbiqin öz parametrlərində olduğu bir seçimdir. Beləliklə, istədiyimiz zaman bunu dəyişdirə biləcəyik, buna nail olmaq çox asandır.\nƏvvəlcə telefonumuzda Google Photos tətbiqetməsini açmalıyıq. Sonra, tətbiqdə olan yan menyunu sürüşdürməliyik, içindəki üç üst sətirə tıklayaraq edə bilərik. Sözügedən menyuda çıxan seçimlərdən cihaz qovluqlarına vurmalıyıq.\nBu bölmədə cihazda olan, hətta gizli olan bütün foto qovluqları göstəriləcəkdir. Bundan sonra çəkilişlər qovluğuna girməliyik. Sonra deyilən bir variantın olduğunu gördüyümüz yerdə yuxarıdakı qovluğun yuxarı hissəsinə baxırıq Yedək və sinxronizasiya yaradın.\nEtməli olduğumuz bu seçim aktivdirsə, onu ləğv etməkdir. Bu bizə imkan verir Google Foto ekran görüntülərini saxlaya bilməz etdiyimiz. Fotoşəkilləri kameradan saxlamasını istəyiriksə, bu seçimi yalnız kamera qovluğunda buraxmalı və qalan hissəsində deaktiv etməliyik.\nBu addımlarla proses tamamlanır. Google Fotoşəkil artıq bu ekran görüntülərini saxlamayacaq saxladığımız. Bir nöqtədə fikrimizi dəyişdirsək, eyni şeyi etməliyik, sonra qovluğu bu seçimi aktivləşdirək. Gördüyünüz kimi əldə etmək çox asandır.\nMəqaləyə tam yol: Androidsis » Android tətbiqləri » Google Fotoşəkillərin ekran görüntülərinizi saxlamağının qarşısını necə almaq olar


Bərəkətli Azərbaycan torpağı geniş inkişaf imkanları yaradır. Bacarıqlı işçi qüvvəsi və səmərəli idarəetmə mexanizminə həvalə edilmiş resurslar indiki və gələcək nəsillərin rifahını təmin edir.Bizim missiyamız yerli biznes və müəssisələrin qlobal təcrübə mübadiləsinə dəstək verməkdir.\nBanklar - audit və qiymətləndirmə xidməti.\nLizing şirkətləri - audit, treninq, proqram təminatı.\nSığorta şirkətləri - audit, sığortalanan əmlakın dəyərinin müəyyən edilməsi, treninq.\nSənaye və tikinti müəssisələri - audit, biznesin planlaşdırılması, mühasibat uçotunun təşkili və aparılması, qiymətləndirmə, bazar araşdırılması, biznes üçün proqram təminatı.\nFiziki şəxslər - şirkət qurulması, biznes planların hazırlanması, əmlakın qiymətləndirilməsi, sosial müdafiə fonduna ayırmalar və əmək haqqından tutulmalar(payroll), səhimdarın sifarişi əsasında mühasibatın yoxlanılması, investisiyalardan səmərəli istifadə və dividendlərin düzgün hesablanmasının auditi, müəssisənin investisiya cazibədarlığının təyin edilməsi.\nTicarət müəssisələri - mal qalıqlarının və daşınmaz əmlakın qiymətləndirilməsi, mühasibat uçotunun aparılması.\nBələdiyyələr - audit, kütləvi qiymətləndirmə.\nDövlət təşkilatları və müəssisələri - mühasibat uşotu məqsədləri üçün əmlakın balans dəyərinin müəyyən edilməsi, regional iqtisadi inkişafın planlaşdırılması, iqtisadi tədqiqatlar, idarəetmənin məlumat sistemlərinin və verilənlər bazasının yaradılması və s.\nBeynəlxalq təşkilatlar - audit, idarəetmənin məlumat sistemlərinin və verilənlər bazasının yaradılması, tədqiqatlar, treninqlər, kütləvi qiymətləndirmə.\nQeyri-hökumət təşkilatları - audit, treninqlər, qiymətləndirmə, monitorinq.\nFutbol klubları, idman federasiyaları və TV - audit, qiymətləndirmə.


Valideyn.az - Xırıltılı öskürəklə necə mübarizə aparaq?\nXırıltılı öskürəklə necə mübarizə aparaq?\nYeni doğulan körpələrin bir yaşına kimi tez-tez qarşılaşdıqları problemlərdən biri olan xırıltılar hər zaman ağciyər toxumasının iltihabı və ya bronxit demək deyil. Bəzi zamanlarda keçici burun tıxanıqlığına bağlı ya da qırtlaq qığırdaqlarının yumşaq olmasından qaynaqlanan keçici boğaz xırıltıları da ola bilir.\nValideynləri çox narahat edən bu problemi valideyn.az olaraq Sizin üçün araşdırmışıq.\nXırıltının səbəbləri nələrdir?\nXırıltının səbəbi bronxlarda olan tıxanmadır. Bu səbəbdən dolayı çətinliklə burun dəliklərinə girən və çıxan hava fit səsinə bənzər bir səs çıxarmağa başlayır. Uşağınızın bu vəziyyətdə oksigen almasını artırmaq üçün daha sürətli və tez bir şəkildə nəfəs almağa başladığının görə bilərsiniz. Valideynlər bu vəziyyəti “uşağım sanki qarnından nəfəs alan kimidir” deyərlər.\nNecə müəyyən edilir?\nXırıltıyla nəfəs almaq aşağıdakılara əsasən yarana bilir:\nUşaqdakı nəfəs sayının artması\nUşağın daha çox nəfəs almaq üçün burun pərlərinin açılıb bağlanması\nEyni səbəbdən dolayı qabırğa əzələləri və diaqramın ətrafındakı əzələlərin dartılıb genişlənməsi\nDaha çox nəfəs verərkən görülən xırıltının pişik mırıltısına bənzəməsi\nXırıltıya qarşı evdə nələr edə bilərik?\nUşaqlarda xırıltı ümümilikdə viruslu infeksiyalardan qaynaqlandığından yaxın təmasdan qaçmalı, evdə tez-tez əllər yuyulmalı, evi təmiz saxlamalı, siqaret tüstüsü, kimyəvi hava çirkləndiricilər olmamalı, otağın nəmi 40-45 dərəcə, istilik 22-24 dərəcə arasında olmalıdır. Maye alınmasını artırmalı, burun və boğazdakı ifrazatı təmizləmək məsləhət görülür.\nKörpələrdə xırıltı görülərsə nə vaxt həkimə müraciət etməliyik?\nÖskürək uşağın yuxusuna, qidalanmasına təsir göstərirsə, sürətli nəfəs alıb verirsə və temperaturu da varsa, üst-üstə öskürüb ardından qusursa, zəif başlayıb gedərək şiddətlənirsə spazmatik öskürək və ya boğuq öskürək varsa həkimə mütləq baş çəkməlisiniz.\nViruslu infeksiyadan qaynaqlanan rahatsızlıqlar keçici olduğu üçün uşaqlarda xırıltı varsa lazımlı tədbirlərin alınmasını, başqasına keçə bilmə təhlükəsinin qarşısını almaq üçün xəstəlik müddətində uşaqlar məktəbə göndərilməməlidir.\n6343 DƏFƏ OXUNDU\nÖvladınızın inkişafı cinsi ilə əlaqədar ola bilərmi?\nEvdə neçə kitabınız var? Maraqlı sorğu!\nÖvladınızı poliqlot görmək istəyirsinizmi?\nUşaqlarda aqressiv davranışın əsas səbəbləri\n1 1 7 3 0 9 4


Deputatın geri çəkildiyi dairədən kim seçilə bilər? – Cavid Qurbanovun işçisi də namizəddir | AzPolitika — onlayn siyasi-ictimai qəzet\nDeputatın geri çəkildiyi dairədən kim seçilə bilər? – Cavid Qurbanovun işçisi də namizəddir\nDərc olunub: 25/01/2020 - 12:38\nYanvarın 24-də qarşıdan gələn növbədənkənar parlament seçkilərində deputatlığa namizədlərin sayı 1400 nəfərə düşüb. Bunu Mərkəzi Seçki Komissiyasından (MSK) bildiriblər.\nBu dairədə inzibati dəstək amili hələ ki, özünü göstərmədiyindən kimin daha şanslı olduğunu demək çətindir...


Prezident xalqa müraciət edib - VİDEO\nBAKU.WS Prezident İlham Əliyevin xalqa müraciətini təqdim edir:\nAğdam rayonunun işğaldan azad olunması tarixi hadisədir. Deyə bilərəm ki, işğal edilmiş rayonların arasında əhalinin sayına görə Ağdam ən böyük rayondur. İşğaldan əvvəl Ağdam rayonunda 143 min insan yaşayırdı. Hazırda Ağdam rayon sakinlərinin sayı 204 mindir. Rayonun 73 faizi işğal edilmişdi və qalan ərazilərdə - bizim nəzarətimizdə olan ərazilərdə biz son illər ərzində böyük quruculuq, abadlıq işləri aparmışıq. Biz Quzanlı kəndinə qəsəbə statusu verdik və Quzanlını faktiki olaraq Ağdam rayonunun mərkəzinə çevirdik. Mənim göstərişimlə Quzanlıda sosial obyektlər, infrastruktur və sənaye müəssisələri yaradılmışdır.\nİnsanlar üçün iş yerləri yaradıldı. Quzanlı təbii qazla təchiz edildi, orada bütün digər infrastruktur layihələri icra olundu, böyük Olimpiya İdman Kompleksi, xəstəxana, məktəblər, Muğam Mərkəzi inşa edilmişdir. Bütün bu obyektlərin açılışlarında mən şəxsən iştirak etmişəm. Onu da bildirməliyəm ki, son illər ərzində mənim göstərişimlə Ağdam rayonunun bizim nəzarətimizdə olan hissəsində 18 köçkün şəhərciyi salınmışdır və biz Ağdam rayonuna 93 min köçkünü yerləşdirə bildik. Görülmüş işlər və böyük investisiyalar hesabına bu gün Ağdam rayonunun əhalisinin 45 faizi Ağdam rayonunun ərazisində yaşayır.\nƏslində, bizim bərpa işlərimiz artıq başlanıb. Füzulidə olarkən Füzulidən Şuşaya yeni yolun çəkilişi ilə bağlı bütün müvafiq göstərişlər verilib, Prezidentin ehtiyat fondundan vəsait ayrılıb, ilkin olaraq 50 milyon manat. Ancaq bu vəsait kifayət etməyəcək. Gələn il əlavə vəsait ayrılacaq. Mənim göstərişimlə Əhmədbəyli-Alxanlı-Füzuli-Şuşa yolu bir neçə hissəyə bölünüb. Göstəriş vermişəm, bir neçə şirkət cəlb edilsin ki, biz vaxt itirmədən və qısa müddət ərzində bu yolu çəkək. Çünki Azərbaycan vətəndaşları bilirlər ki, əvvəllər Şuşaya gedən yol Ağdam-Xankəndi yolu idi, indi isə hələlik bu yoldan istifadə etmək mümkün deyil.\nNoyabrın 10-da imzalanmış üçtərəfli bəyanatda göstərilir ki, bütün kommunikasiyalar açılacaq, o cümlədən hesab edirəm ki, Ağdam-Xankəndi-Şuşa avtomobil yolu da müəyyən müddətdən sonra açılacaqdır. Hesab edirəm ki, kommunikasiyaların açılması, eyni zamanda, Naxçıvan Muxtar Respublikası ilə Azərbaycanın əsas hissəsini birləşdirən yollar və kommunikasiyalar gələcəkdə bölgədə uzunmüddətli sülhə də öz töhfəsini verəcəkdir.\nMüharibəyə gəldikdə, bir daha deməliyəm ki, Azərbaycan əsgəri, zabiti qəhrəmanlıq göstərib. Lakin Ermənistan ordusundan fərarilik edənlərin sayı 10 mini ötüb, özü də bunu onlar özləri deyirlər, onların rəsmi şəxsləri deyirlər - 10 mindən çox fərari olub. İndi bu, bir daha göstərir ki, hansı ordu yenilməz ordudur? Hansı ordu qəhrəman ordudur? Onların ordusu, əslində, o quldur dəstəsi yalnız mülki, əliyalın insanlara qarşı müharibə apara bilərdi. Xocalı qatilləri, kəndlərimizi yandıran, insanlarımızı, mülki şəxsləri öldürən digər qatillər hərbçi sayıla bilməz. Onların ordusu oğrulardan ibarətdir.\nSon iki il ərzində nə qədər oğru erməni generalı həbs edildi?! Tuşonka satan, əsgərin payını satan generallar oğrudurlar. Onların “qəhrəmanları” qorxaqdırlar, onların rəhbərləri cinayətkardırlar. Ermənistan rəhbərliyi artıq özü bunu deyir ki, 20 il ərzində - 1998-ci ildən 2018-ci ilə qədər bu ölkəyə quldurlar, oğrular, qorxaqlar, fərarilər rəhbərlik edib. Son iki il yarım ərzində isə kim rəhbərlik edib? Artıq bütün dünya görür və bu ölkəyə hansı ad vermək olar? Ancaq bir ad – uğursuz ölkə. Bu uğursuzluğun səbəbi nədir? İşğal! Mən bunu dəfələrlə demişəm. Hər kəs baxa bilər mənim çıxışlarıma, müsahibələrimə. Demişəm ki, bu işğal Ermənistanı uçuruma aparacaq.\nDemişəm ki, biz heç vaxt bu işğalla barışmayacağıq, gec-tez torpağımızı qaytaracağıq. Ancaq Ermənistan o tarixi şansı itirəcək. Ermənistan bu 30 ilə yaxın müddətdə müstəqil ölkə ola bilmədi, bu gün də müstəqil deyil. Ermənistan faktiki olaraq müstəmləkədir. Bu idimi erməni xalqının arzuları? Bu idimi onların gözləntiləri? Onlar nə üçün müstəqil ölkə ola bilmədilər? İşğala görə. İşğaldan nə qazandılar? Heç nə. Biabır oldular siyasi müstəvidə, bütün beynəlxalq təşkilatlarda biz fəal iş apararaq onları biabır etdik və bizə lazım olan, beynəlxalq hüququ tələb edən qətnamələr, qərarlar qəbul olundu.\nBunların ideoloji əsasları yalan üzərində qurulub, tarixi saxtakarlıq üzərində qurulub və keçmiş üzərində qurulub. Saxtalaşdırılmış keçmişdən əl çəkə bilməyən ölkə necə qabağa gedə bilər? Baxın, dünyada nə qədər müharibələr olub. Elə bu son 100 ili, 200 ili götürün. Nə qədər insanlar həlak olub müharibələrdə. Kim bu ədavəti, kim bu kini-küdurəti yaşadıb öz ürəyində illərlə? Kim öz uşaqlarını nifrət hissi ilə böyüdüb? Budur, bunun gələcəyi, budur, bunun reallıqları.\nSovet İttifaqı Almaniya ilə müharibə zamanı on milyonlarla insan itirib, 10 il, 20 il keçəndən sonra artıq barışıq olub. İndi Rusiya ilə Almaniya arasındakı münasibətlər normal inkişaf edir. Avropa ölkələri özləri. Fransa İtaliya ilə nə qədər müharibə aparıb. Almaniya ilə Fransa nə qədər müharibə aparıb. Hansı ölkənin xalqı bu nifrəti öz ürəyində yaşadır, bunu, necə deyərlər, alovlandırır. Bax, budur, Ermənistanı bu günə salan. Onlar bütün öz bəlalarında özləri günahkardır. Digər tərəfdən, qonşularla normal münasibət qura bilməyən ölkə necə inkişaf edə bilər? Türkiyəyə qarşı ərazi iddiası. Heç ağlı yoxdur. Türkiyə kimi böyük bir ölkəyə qarşı ərazi iddiası irəli sürmək özünəqəsd deməkdir. Azərbaycana qarşı ərazi iddiası.\nOnlar bu iddianı müəyyən müddət ərzində reallaşdıra bilmişdilər, bizim torpaqlarımızı işğal etmişdilər, qonşu xalqı didərgin salmışdılar. Hesab edirdilər ki, onlar haqlıdır və saxta tarix yaradırdılar. İndi onlar bütün başqa ölkələrdən yardım gözləyirlər. Elə bil ki, bütün dünya bunlara borcludur. Müstəqil ölkəsən, müstəqil ölkə kimi yaşa. Müstəqil ölkə kimi yaşaya bilmirsən, get başqa ölkənin tərkibinə gir. Endir o bayrağı dirəkdən, bük, qoy cibinə, get başqa ölkənin tərkibində yaşa. Onlar özləri öz bəlalarının səbəbkarlarıdır. Onlara vurulmuş bu zərbə, onların başına gələn bu hadisələr bəlkə də onları ayıltdı ki, onlar normal ölkə kimi bundan sonra yaşaya bilsinlər, əgər düzgün seçim etsələr, əgər qonşularla münasibətləri normallaşdırsalar.\nO ki qaldı, bu gün Ermənistan tərəfindən növbəti bir uydurmanın ortalığa atılmasına, mən ona da aydınlıq gətirmək istəyirəm. İndi belə bir rəqəm səsləndirirlər ki, guya, Dağlıq Qarabağdan 90 min erməni qaçıb, qaçqın olub. Yalandır. Dağlıq Qarabağ ərazisində və işğal edilmiş bizim torpaqlarda İkinci Qarabağ müharibəsinə qədər maksimum 60-65 min insan yaşayıb. Biz bunu haradan öyrənmişik? Bizdə operativ məlumat var. Bizim o bölgədə bir çox informasiya mənbələrimiz var və bizim uğurlarımızın səbəblərindən biri də məhz bundadır. Biz tam dəqiqliklə bilirdik və bilirik indi orada nə baş verir, onların xunta başçısı harada gizlənir. Yəqin o da bilir ki, biz bilirdik. Ona görə burnunu çıxara bilmirdi küçəyə, bunkerdə otururdu.\nBizim məlumatımız var, mənbələrimiz var, peyk görüntüləri var. Ona görə mən tam əminliklə deyirəm ki, Dağlıq Qarabağda, o cümlədən işğal edilmiş torpaqlarda maksimum 65 min insan yaşayıb. Yaxşı, belə olan halda 90 min qaçqın haradan gəldi? Yenə saxtakarlıq, yenə yalan. İndi yenə məliyə-məliyə, sürünə-sürənə onun-bunun ətəyindən yapışacaq ki, mənə kömək edin. “Mənə kömək edin” onların ideologiyasının əsas prinsipidir. Bu ideologiya ilə hansı xalq inkişaf edə bilər? Ancaq kimdənsə, nə isə gözləmək, ummaq və ondan sonra küsmək, incimək, tələb irəli sürmək kimə xeyir gətirib bu günə qədər?\nBiz qaçqınların sayı ilə bağlı bu yalanları ifşa edəcəyik və əgər bu qaçqınlar olubsa, o, bizim günahımız deyil. Çünki biz mülki əhaliyə qarşı vuruşmamışıq. Onlar mülki əhaliyə qarşı vuruşublar. Bizim mülki vətəndaşlar arasında 94 şəhidimiz var, 400-dən çox yaralı mülki şəxs var, 3000-dən çox evimiz dağıdılıb. Onlarda mülki şəxslər arasında itkilər qat-qat aşağıdır. Amma onlar bizim mülki əhalini məqsədyönlü şəkildə vururdular. Gəncəni ballistik raketlərlə vurmuşdular. Kasetli bombalarla Bərdəni vurmuşdular, fosforlu bombalarla. Bu, hərbi cinayətdir. Tərtər şəhəri demək olar ki, dağıdılıb. Ən çox mərmi düşən Tərtər idi.\nHər səhər mənə məlumat verilirdi nə qədər mərmi düşür. Gün var idi ki, bir şəhərə, özü də balaca şəhərə iki min mərmi düşürdü. Bu, erməni vəhşiliyi deyilmi? Xocalı soyqırımının təkrarı deyilmi? Görün biz kimlərlə üz-üzə idik və biz kimi məğlub etmişik? Yenə də deyirəm, bu, təkcə ərazi bütövlüyümüzün bərpası deyil, erməni faşizminin belinin qırılmasıdır. Biz bölgəni erməni faşizmindən xilas etdik, dünyanı erməni faşizmindən xilas etdik. Amma baş qaldıra bilər. Ancaq biz imkan verməyəcəyik. Hər kəs bunu bilsin. Özümüzü müdafiə etmək üçün istənilən addımı atacağıq. Öz vətəndaşlarımızı müdafiə etmək üçün istənilən addımı atacağıq və heç kim bizi saxlaya bilməz. Bu 44 gün ərzində bütün dünya gördü. Heç kim bizim qabağımızda dura bilməz, bizə şərt qoya bilməz.\nBizə müharibənin ilk günlərində şərt qoymaq istəyən, hədələmək istəyən, şərləmək istəyən ölkələrin, bəzi Qərb ölkələrinin nümayəndələri sərt cavabımızı aldılar. Gördülər, biz o ölkələrdən deyilik ki, kiminsə qabağında baş əyək və mən də o liderlərdən deyiləm ki, kimdənsə nə isə qəbul edim, hansısa sözü. Artıqlaması ilə cavab vermişəm və verəcəyəm lazım gəldikdə. Ona görə əgər erməni faşizmi bir də baş qaldırsa, əgər bizə qarşı hər hansı bir təxribat törədilərsə, 10 qatını alacaqlar, 10 qatını və heç kim bizi durdura bilməz.\nHazırda Qarabağ bölgəsində mövcud olan coğrafi vəziyyət, əlbəttə ki, bizim imkanlarımızı qat-qat artırıb. Sadəcə olaraq, xəritəyə baxmaq kifayətdir, hər kəs görsün ki, kimin əlində hansı imkanlar var. Ona görə mən bir daha sözümü demək istəyirəm. İndi Ermənistanda daxili böhran hökm sürür. Bu da təbiidir. Çünki hərbi məğlubiyyət, özü də belə biabırçı məğlubiyyət, əlbəttə ki, istənilən ölkədə təlatümlərə gətirib çıxara bilər. Ona görə yəqin ki, indi bu böhran da keçəndən sonra əgər Ermənistanda sağlam qüvvələr hakimiyyətə gələrsə, biz o sağlam qüvvələrlə normal münasibətlər qurmağa hazırıq. Ancaq cəlladlarla, Azərbaycan xalqının qanını tökənlərlə bizim heç bir əlaqəmiz ola bilməz. Bunu hər kəs bilsin!\nBundan sonra təbii ki, bu bölgədə Azərbaycanın imkanları genişlənəcək, o cümlədən təsir imkanları. Amma bizim imkanlarımız yalnız əməkdaşlığa hesablanıb. Bu günə qədər yaşadığımız bu bölgədə gördüyümüz bütün işlər əməkdaşlığa təkan verib. Bütün layihələrimiz - energetika, nəqliyyat, humanitar layihələrimiz əməkdaşlığı dərinləşdirir. Biz bir dənə də səhv addım atmamışıq, misal üçün qonşumuza hansısa problem yarada biləcək bir dənə də addım atmamışıq. Ona görə qonşu ölkələrlə münasibətlərimiz normaldır, yaxşıdır. Deyə bilərəm ki, bir çoxları üçün nümunə ola bilər. Ermənistanın qonşuları ilə münasibətləri necədir? Azərbaycanla belə işğal, Türkiyəyə qarşı ərazi iddiası. Rusiyaya indi, necə deyərlər, narazılıq ifadə edir.\nMən bunu bilirəm ki, nə üçün İran üzərindən silahları gətirə bilməyiblər. Ona görə ki, İran bizim dost, qardaş ölkəmizdir. Ona görə ki, bizim xahişimizi nəzərə alaraq öz hava məkanını bağlayıb. Ona görə ki, istəməyib, onlar gəlib azərbaycanlıları öldürsünlər. Gürcüstana da eyni iddia irəli sürür. Çünki Gürcüstan da müharibə dövründə öz hava sahəsini bağlayıb və quru yollarla silahların daşınmasına imkan verməyib. O da istəməyib ki, vəhşi düşmən mülki vətəndaşlarımızı öldürsün.\nOnlar Rusiyaya qarşı iddia qaldırırlar ki, Rusiya bunlara kömək etməyib. Rusiya Prezidenti öz müsahibəsində kifayət qədər açıq və tam dəqiq məlumat verdi, öz mövqeyini bildirdi. Azərbaycan beynəlxalq hüquq tərəfindən tanınmış öz ərazisində müharibə aparırdı. Ona görə burada hansısa bir müttəfiqlik münasibətlərinin qarışmasına imkan yaradılmasından söhbət gedə bilməz. Ancaq bunlar hamıya irad tuturlar, hamıdan narazıdırlar. Belə təfəkkürlə necə yaşamaq olar?\nBiz isə bundan sonra inkişaf yolumuzla daha sürətlə gedəcəyik. Biz döyüş meydanında istədiyimizə nail olduq. Əsgər və zabitlərimiz öz gücünü göstərdi. Biz siyasi müstəvidə gücümüzü göstərdik və üçtərəfli Bəyanat bizim maraqlarımıza tam cavab verir. Məhz buna görə bu Bəyanat dünyanın gözü qarşısında imzalandı, Rusiya Prezidenti və mən. Amma Ermənistanın baş naziri bunu harada imzalayıb onu hələ ki, yəqin etmək mümkün deyil. Amma o qədər də önəmli deyil. Hansısa anbarda, ya qapalı bir yerdə, ya yaşadığı bunkerdə, fərqi yoxdur. Onun imzası orada var. O, əslində, kapitulyasiya aktıdır. Bu, Azərbaycanın Qələbəsidir, torpaqlarımızın qayıtmasıdır, bayrağımızın ucaldılmasıdır.\nFüzuli, Cəbrayıl, Zəngilan, Qubadlı, Hadrut, Suqovuşan, Murov dağı, Şuşa döyüş meydanında işğalçılardan azad edilib, o cümlədən Laçın rayonunun bir neçə kəndi, Kəlbəcər rayonunun bir hissəsi. Bu, şərtləndirib bizim qələbəmizi. Bizim qələbəmiz artıq Ermənistanda böyük problemlər yaratdı. Amma baxın beynəlxalq təşkilatların buna reaksiyası nədir? Varmı reaksiya? Yoxdur. Ermənistanda gündə hansısa müxalifət lideri həbs olunur, özü də tamamilə əsassız. Bir Qərb ölkəsi buna reaksiya veribmi? Yox. Bunu qınayıbmı? Yox. Əsas müxalifət partiyalarının rəhbərləri həbs olunub. Bir nəfər də söz demir.\nAvropa Şurası haradasan? Azərbaycana xor gözlə baxan, bizi qaralamağa çalışan, haradasan Avropa Şurası, niyə susursan? Yaxud da ki, monitorinq komitəsi. Orada bizim Azərbaycan üzrə bir neçə məruzəçi təyin ediblər. Ermənistan monitorinq altında olmalıdır. Niyə susursan Avropa Şurası? Hanı sənin rəhbərlərin, hanı sənin monitorinq komitən, siyasi komitən. Görmürsünüz ki, Ermənistanda repressiya baş alıb gedir? Görmürsünüz ki, diktator at oynadır? Özü də məğlub edilmiş diktator, rəzil vəziyyətdə olan diktator. Bəs, niyə səsinizi çıxarmırsınız? Bəs, hanı sizin demokratiyanız, insan haqlarınız? Cavab var? Yoxdur. Olmayacaq.\nMənim sözlərimdən sonra bax, görərsiniz, olmayacaq. Ört-basdır edəcək, ört-basdır. Avropa Parlamenti Azərbaycana qarşı 10-dan çox eybəcər, yalan üzərində qurulmuş qətnamə qəbul edib. Niyə susursan Avropa Parlamenti? Özünü guya dünyanın demokratiya mərkəzi sayırsan. Bir səs çıxar, açıqlama ver, bəyanat ver, qına bunu. Dünyanın gözü qarşısında diktator bütün müxalifəti məhv edir. Bir adamı öldürüb. O parlamenti zəbt edənlər arasında bir nəfər artıq ölü tapılıb. Nə üçün səs qaldırmırsınız? Niyə? Müntəzəm olaraq bizə qarşı çirkin kampaniya aparan qeyri-hökumət təşkilatları, niyə susursunuz, niyə söz demirsiniz? Yaxşı, ballistik raketlə bizi vurdu susdunuz, kasetli bombalarla, fosforlu bombalarla bizi vurdu susdunuz. Böyük ölkələr, özlərindən Avropanın lideri düzəldən ölkələr, siz niyə susursunuz? Deyin, cavab verin. Yoxsa, yerindən duran burada bizə mız qoymaq istəyir, sataşmaq istəyir. Hamısının cavabını verirəm, hamısının, artıqlaması ilə.\nErmənistan diktatoru bunkerdə otura-otura özünü tamamilə dünyadan, öz xalqından təcrid edib, Azərbaycanda xalq-iqtidar birliyi. Bax, budur fərq. Budur bizim gücümüz. Bizim gücümüz birliyimizdədir. Güc və birlik. Yəqin, Azərbaycan xalqı xatırlayır, son 3-4 il ərzində mən öz çıxışlarımda dəfələrlə demişdim ki, dünya dəyişir, münasibətlər dəyişir, beynəlxalq hüquq işləmir, güc amili önə çıxır, “kim güclüdür o da haqlıdır” prinsipi üstünlük təşkil edir. Bütün bunları mənim çıxışlarımda görmək olar. Çünki mən beynəlxalq vəziyyəti düzgün təhlil etmişəm. Demək istəmirəm ki, biz də bu yolla gedək. Yox. Bizim yolumuz ədalət yoludur və beynəlxalq hüquq yoludur.\nBiz beynəlxalq hüququn kənarında bir iş görməmişik. Ancaq demişəm ki, güc amili ön plana çıxır və biz buna hazır olmalıyıq və hazırlıq işləri gedirdi, bütün bu illər ərzində, həm iqtisadi sahədə, həm beynəlxalq münasibətlər sahəsində, ilk növbədə, ordu quruculuğu sahəsində. Bu gücü topladıq, lazım olan anda vurduq, əzdik düşmənin başını. Elə əzdik ki, onu əbədi yadda saxlayacaq, əbədi. O damğanı vurduq. Azərbaycan xalqı müzəffər xalqdır. Azərbaycan Ordusu müzəffər ordudur. Biz döyüş meydanında qələbə qazanmışıq, siyasi müstəvidə qələbə qazanmışıq, torpaqlarımızı işğalçılardan azad etmişik.\nEv alqı satqısı İlham Əliyev müalicə olunan hərbçilər önündə çıxış edib - YENİLƏNİB - VİDEO İlham Əliyev BBC telekanalına müsahibə verib - VİDEO Prezident xalqa müraciət edib İlham Əliyev Türkiyənin “Haber Türk” telekanalına müsahibə verib - YENİLƏNİB - VİDEO Prezident İlham Əliyevin REAL TV-yə müsahibəsinin TAM MƏTNİ + VİDEO (YENİLƏNİB)


Poçt köçürmələrinin dünyadakı dövriyyəsi 300 mlrd. dollara bərabərdir\nTelekommunikasiya 20 İyun 2007 12:24 (UTC+04:00)\nAzərbaycan, Bakı /müx. Trend S.Babayeva/ Bu gün poçt vasitəsi ilə köçürülən pulların dünyadakı dövriyyəsi 300 mlrd. dollara bərabərdir və dünya poçt şəbəkəsi bu rəqəmdəki payının artırılması istiqamətində çalışmalıdır. Bu sözləri Strateji Beynəlxalq Forumun açılışına həsr olunmuş mətbuat konfransında Ümumdünya Poçt İttifaqının baş direktoru Eduard Dayan deyib.\nBununla yanaşı o qeyd edib ki, bu gün poçt köçürmələri xidməti bütün ölkələrdə və bütün məntəqələrdə yoxdur, bəzən isə poçt köçürmələri tarifləri baha olur. Bununla əlaqədər Dayan Rusiya Poçtunun Ümumdünya Poçt İttifaqının beynəlxalq maliyyə sisteminin inkişafı çərçivəsindəki səylərini önə çəkərək qeyd edib ki, poçt köçürmələri birgə sisteminin yaradılmasında yeni texnologiyaların istifadəsi ümumi vəzifədir.\nAzərbaycan Rabitə və İnformasiya Texnologiyaları Nazirliyinin məlumatlarına əsasən, 2007-ci ilin birinci rübündə "Azərpoçt"la poçt köçürmələrinin sayı 40 faiz, müvafiq məbləğ isə 1,7 dəfə (2,9 mln. manat) artıb.


PAŞA Bank Azərbaycanda “private banking” xidmətlərini təklif edən ən yaxşı bankı adına layiq görülmüşdür ::: Press-relizlər ::: Xəbərlər ::: PAŞABank ::: Korporativ bank, Müxbir banklar, İxrac və Eksport əməliyyatlarının maliyyələşməsi, Kredit, Kreditlər, Dollar ilə kredit, İnternet bankçılıq, Valyuta məzənnəsi, Valyuta məzənnələri, Kənd təsərrüfatı kreditləri, Pos terminallar\nPAŞA Bank Azərbaycanda “private banking” xidmətlərini təklif edən ən yaxşı bankı adına layiq görülmüşdür\nAzərbaycanın ən iri banklarından biri olan PAŞA Bank beynəlxalq "World Finance" jurnalının təsis etdiyi nüfuzlu mükafatlarından biri olan "Best Private Bank, Azerbaijan" adına layiq görülmüşdür. Mükafat iqtisadiyyatın müxtəlif sektorlarının liderlərinə əldə etdikləri nailiyyətlərə, innovativ yanaşmaya və ən yaxşı standartların və təcrübələrin tətbiqinə görə verilir. Bu mükafat PAŞA Bankın Azərbaycanda bu xidmətlərin inkişafı istiqamətində atdığı addımların doğruluğunu və müvəffəqiyyətliliyini bir daha təsdiq edir.\nPAŞA Bankın İdarə Heyətinin Sədri Fərid Axundovun sözlərinə görə, "hazırda "private banking" xidmətləri göstərən Qərb institutlarının yüzillik təcrübəsini yerli bankların təcrübəsi ilə müqayisə etmək düzgün olmazdır. "Lakin, bu cür xidmətləri sıfırdan təşkil etməyin öz üstünlükləri vardır. Məsələn, yeni texnologiyalar və metodikaların tətbiqi, buraxılan ənənəvi səhvlərin təkrarlamaması kimi. Hal-hazırda PAŞA Bank öz müştərilərinə, onların tələbatlarına uyğun olaraq tarazlaşdırılmış və əlverişli xidmətlər göstərir. Bu xidmətlər özlərində müştərilərin tələblərini və istifadədə rahatlığını özlərində birləşdirir. PAŞA Bankın nailiyyətlərinin ekspertlər birliyi tərəfindən belə yüksək qiymətləndirilməsi xüsusilə sevindiricidir", deyə F.Axundov bildirmişdir.\nMükafat işgüzar nəşr tərəfindən 2007-ci ildə təsis olunub. Mükafatın nominantları "World Finance" jurnalının auditoriyasının açıq səsverməsi yolu ilə seçilir.


Sosial şəbəkələrin müsbət və mənfi tərəfləri - İki sahil\n19 mart 2019 11:07\nSosial şəbəkələrə maraq gündən-günə artır. Artıq günümüzü sosial şəbəkələrsiz təsəvvür edə bilmirik. Virtual məkan genişləndikcə sosial şəbəkələrin də sayı artır. Bu şəbəkələrdən həm gənc, həm də yaşlı nəslin nümayəndələri istifadə edirlər. Onu da qeyd edək ki, həyatımızın ayrılmaz bir hissəsinə çevrilən sosial şəbəkələr vasitəsilə bir çox məsələlər həll edilir. Kimisi adi bir paylaşım ilə məşhur olur, kimisi öz problemlərini həll edir və s. bu kimi hadisələr baş verir. Eyni zamanda, bunlardan sui-istifadə edənlərin də sayı az deyil. İctimai rəyə təsir etmək gücündə olan sosial şəbəkələrdən, həmçinin müxtəlif məqsədlər, xüsusilə də siyasi, sosial və iqtisadi təxribatların törədilməsi üçün də istifadə edirlər.\nSosial şəbəkələrin əsas funksiyası nə olmalıdır? Ondan necə və hansı məqsədlər üçün istifadə edilməlidir?\nYuxarıdakı suallarla bağlı bir neçə ekspertin rəyləri aldıq. Onlar sosial şəbəkələrin gündəlik həyatımızın mühüm tərkib hissəsi olması ilə yanaşı, eyni zamanda, onun müsbət və mənfi tərəflərini də diqqətə çatdırdılar.\nSiyasi ekspert Azər Həsrət sözügedən məsələ ilə bağlı “İki sahil”ə açıqlamasında bildirdi ki, bu gün sosial şəbəkələrdən istifadə əlbəttə ki, qaçılmazdır: “Çünki insanlar özlərini bir an belə sosial mediadan kənarda təsəvvür edə bilmirlər. Demək olar ki, bütün işlərimiz sosial media platformalarına daşınıb. İstər adi ünsiyyət, istərsə də media fəaliyyəti sosial media üzərindən həyata keçirilir. Yəni insanlarla coğrafi yerləşimindən asılı olmayaraq əlaqə saxlaya bilir, çevik şəkildə fikirlərimizi paylaşa bilirik. Ümumilikdə götürsək internetsiz qalmaq belə mümkünsüz bir hal alıb. İnternetsiz həyat insanlarda hətta stress halını belə yarada bilir”.\nEkspert, həmçinin onu da qeyd etdi ki, bu yeni texnologiyalar bir çox üstünlükləri ilə bərabər, həm də arzuolunmaz fəsadlara da yol açır: “Bununla da hər şeydən sui-istifadə etməyə öyrəşmiş adamlar sosial mediadan belə bu məqsədlə də istifadə etməyə çalışırlar. Onlar başqalarına şər, böhtan atmaq, şantaj etmək, yalan məlumatlar yayıb ictimai rəyi çaşdırmaq üçün gen-bol bu cür imkanlardan sui-istifadə edirlər. Artıq belə halların qarşısı alınmalıdır. Bu cür insanlara qarşı atılacaq ilk addım onlayn mediada davranış qaydalarının əməlli-başlı öyrənilməsi, mənimsənilməsi, təbliğ edilməsi olmalıdır. Digər bir tərəfdən də qanunların bu yeni texnologiyalara uyğunlaşdırılmasıdır. Belə düşünürəm ki, belə məsələlərin diqqətlə öyrənilməsi, qanunların uyğunlaşdırılması, eyni zamanda, cəmiyyətin maarifləndirilməsi vacib məsələdir”.\nPsixoloq Gülnar Orucova isə mövzu ilə bağlı açıqlamasında bildirdi ki, XXI əsr üçün daha da artıb təkmilləşən sosial media və sosial şəbəkələrin fəaliyyəti bugünkü cəmiyyət üçün böyük bir yenilik olub: “İnsanların daha asan şəkildə bir-biri ilə ünsiyyət qurmaları, əlaqələrini genişləndirmələri, yeni dostlar qazanmaları, məlumatlanma, maariflənmə və maarifləndirmə baxımından da sosial media mühüm rol oynayır. Məhz bu səbəbdən də insan həyatının ayrılmaz bir parçasına çevrilib. Düzdür, bu çox yaxşı bir vəziyyətdir. Amma bunun müsbət tərəfləri ilə birgə mənfi tərəfləri də vardır. Sosial şəbəkəyə həddən artıq aludə olmaq, günün bir çox hissəsini orada keçirmək ilk öncə insan əsəblərinə ziyan olmaqla yanaşı, onlarda aqressivlik, səbrsizlik və hər kəslə kobud davranışlara gətirib çıxarır. Hətta onun gözlərimiz üçün də mənfi təsirləri olduğunu qeyd edə bilərik. Niyə? Çünki 20 dəqiqədən artıq monitora baxmaq insan gözləri üçün bir çox fəsadlara yol aça bilər”.\n“Artıq bu gün sosial şəbəkələr öz sosiallığını itirərək bir sıra qüvvələrin əlində siyasi və ideoloji mübarizə üçün bir platformaya çevrilib”, - deyə “İslahatçı Gənclər” İctimai Birliyinin sədri Fərid Şahbazlı bildirdi.\nO qeyd etdi ki, geniş insan kütlələrinin olması, onlar arasında müsbət addımların atılması istiqamətində də sosial şəbəkələrin bir çox mühüm əhəmiyyəti vardır: “Çox təəssüf ki, Azərbaycanda bir qrup şəxs var ki, onlar da sosial şəbəkələri özlərinin şəxsi maraqları naminə istifadə edərək ölkəmizə, dövlətimizə və s. qarşı sui-istifadə edirlər. Eyni zamanda, mənəviyyatdən kənar, insanlığa xas olmayan ifadələrlə həm ictimaiyyəti, həm də ölkə rəhbərliyini təhqir edirlər. Bundan başqa, bir sıra ictimai-siyasi xadimlərin, deputatların adından özlərinin demədiyi fikirləri səsləndirməklə nəyin bahasına olursa-olsun hakimiyyətə zərbə vurmağa çalışırlar. Mənə elə gəlir ki, sosial şəbəkə istifadəçiləri bunları dərindən təqib edərək, yaxından izləyərək onları aldadan vətəndaşları özlərinin şəxsi maraqlarının qurbanına çevirməyə çalışan sosial şəbəkə və onların istifadəçilərini boykot etməlidirlər. Biz də gənclər olaraq bu istiqamətdə çoxsaylı addımları atır, sosial media forumları, dərsləri keçirik. Hesab edirəm ki, sosial şəbəkələrdən milli maraqlarımızın təbliği naminə istifadə edilməsi çox faydalı olardı. Lakin bu platformanı özlərinin çirkin əməllərini icra etmək üçün vasitəyə çevirənlərə qarşı da ictimai mübarizə aparılmalıdır”.


Prezident seçkilərindən bir il ötür — Kiçik dövlətin dünya arenasında BÖYÜK TƏMSİLÇİSİ – Dalğa TV\nGürcüstan parlamentində mübahisə yaranıb, iclasa fasilə verilib\nTbilisidə Gürcüstan DİN-in binası qarşısında nazirin istefası tələbi ilə aksiya keçirilir\nGürcüstan hakim partiyasının sədri etirazçıların tələblərindən birini qəbul edib\nApril 10, 2019 dalgatvge\t0 Comments\nXalqları dünyada məşhurlaşdıran təkcə onların zəngin təbii sərvətləri və maddi mədəniyyət inciləri deyil, həm də dünya siyasətində mühüm rol oynayan fenomen şəxsiyyətləridir. Məhz belə fenomen şəxsiyyətlərin müəyyənləşdirdiyi yol hər bir millətin strateji inkişaf konsepsiyasına çevrilməklə onun dünya arenasında özünə layiqli yer tutmasını təmin edir. Azərbaycan təbii və maddi mədəniyyət inciləriylə zəngin ölkə olaraq dünyada tanınsa da, onun dünyada tanınması və nüfuzlu bir ölkəyə çevrilməsində Ulu Öndər Heydər Əliyevin müstəsna rolu oldu. Heydər Əliyev müasir Azərbaycanın dövlət müstəqilliyinin qorunub saxlanmasında, möhkəmləndirilməsində, həmçinin dünya birliyində öz nüfuzunu yüksəltməsində misilsiz rola malik bir lider oldu. Məhz ona görə də müasir Azərbaycan ulu öndərin əsəri hesab olunur.\nFaktdır ki, iyirminci əsrdə ikinci dəfə qazandığı dövlət müstəqilliyinin ilk illərində xarici əlaqələrində ciddi problemlər yaşamaqla yanaşı, dövlət müstəqilliyi ciddi təhdid altında idi. Azərbaycan ancaq uzaqgörən və müdrik dövlət siyasətçisi H.Əliyevin siyasəti nəticəsində bu təhdid və təhlükələrdən xilas olaraq davamlı inkişaf yoluna qədəm qoydu. Azərbaycanın inkişafı, təhlükəsizliyi, müstəqilliyi dönməz bir prosesə çevrildi. Bununla da Azərbaycan təkcə yerləşdiyi regionda yox, daha böyük bir məkanda əsas söz sahiblərindən birinə çevrildi.\nUlu Öndər Heydər Əliyevin bu siyasətini onun layiqli davamçısı Prezident İlham Əliyev uğurla davam etdirir. İlham Əliyev Prezident seçildiyi 2003-cü ildən bu günə kimi ölkəmizin beynəlxalq miqyasda mövqelərini möhkəmləndirməklə, dünyanın aparıcı ölkələri ilə bərabərhüquqlu səviyyədə əməkdaşlıq edərək, inkişaf etmiş ölkələr sırasında yer almasına nail olub. Azərbaycan dünya çapında kiçik ölkə olmasına baxmayaraq, İlham Əliyev kimi müdrik, uzaqgörən, dövlətinin və millətinin maraqlarını hər şeydən üstün tutan bir siyasətçi hesabına son 15 ildə dünyada mövqelərini möhkəmlətməklə, nüfuzlu bir ölkəyə çevrildi. Azərbaycan prezidenti öz fəaliyəti ilə kiçik dövlətin dünya arenasında BÖYÜK TƏMSİLÇİSİ olmaq hüququnu qazandı. Azərbaycan Prezidenti İlham Əliyevin millətin və dövlətin beynəlxalq arenada layiqli təmsilçisi olduğuna görə də 2018-ci ilin aprelin 11-də keçirilən seçkilərdə xalqın növbəti 7 il üçün etimadını qazandı.\nAzərbaycan Prezidenti İlham Əliyevin xarici siyasətini şərh edən millət vəkili Cavid Osmanov “Ölkə.Az”a açıqlamasında deyib ki, cənab İlham Əliyev öz fəaliyyəti ilə kiçik dövlətin böyük hərflərlə qeyd olunacaq səviyyədə LAYİQLİ TƏMSİLÇİSİ olmağı bacardı.\n“Azərbaycan Prezidentinin xarici siyasətinin ana xəttini milli maraqlara söykənən dünyada böyük nüfuza malik, inkişaf etmiş modern bir ölkə kimi formalaşması təşkil edir. Prezident İlham Əliyevin ölkəmizin müstəqillik dayaqlarını möhkəmləndirməklə bağlı fəaliyyəti daha çox xarici siyasətdə özünü göstərdi. Xarici siyasət kursunda tarazlaşdırılmış konsepsiyaya üstünlük verən İlham Əliyevin rəhbərliyi ilə Azərbaycanın beynəlxalq nüfuzu daha da artdı. Ölkəmizin dostlarının sayı çoxaldı, bizimlə müttəfiqlik etmək istəyən ölkələrin sırasına yeniləri əlavə olundu. Azərbaycan dünyada etibarlı tərəfdaş kimi tanındı və qəbul edildi. Bunu sübut edən ən böyük faktlardan biri Azərbaycanın BMT Təhlükəsizlik Şurasının üzvü seçilməsi oldu. Müstəqillik tariximizin ən böyük nailiyyəti olan bu hadisə Azərbaycanda yürüdülən siyasətə və ən nəhayət, beynəlxalq birliyin Prezident İlham Əliyevin fəaliyyətinə verdiyi önəmin təzahürünə çevrildi. Bu, dünya ictimaiyyətinin Azərbaycana olan inamını, etimadını göstərdi.\nBMT Təhlükəsizlik Şurasına ikiillik üzvlükdən sonra Avropa Şurası Nazirlər Komitəsinə sədrliyin Azərbaycana həvalə olunması da mühüm əhəmiyyət kəsb edir. Diplomatiya tariximizin mühüm uğuruna çevrilən bu hadisə ölkəmizin Avropa ailəsinin üzvü olmaq istiqamətində müvəffəqiyyətli addımlar atmasının, özünün demokratik imicini daha da möhkəmləndirməsinin, ümumavropa dəyərləri xəzinəsinə mühüm töhfələr verməsinin təsdiqi kimi də xarakterizə olunur”, – deyə millət vəkili vurğulayıb.\nC.Osmanov əlavə edib ki, Azərbaycanın müstəqilliyinin dönməzliyinə nail olmaq, tarixən formalaşmış xarici iqtisadi, siyasi və mədəni əlaqələrdən müstəqillik mənafeləri üçün səmərəli istifadə etmək kimi mühüm vəzifələrin öhdəsindən uğurla gələn Prezident İlham Əliyev Şərqlə Qərb arasındakı münasibətlər sistemində ölkəmizin özünəməxsus yerini daha da möhkəmləndirdi:\n“Məhz onun bu uzaqgörən siyasəti nəticəsində erməni təbliğatı və erməni lobbisinin yaratdığı mif darmadağın edildi, dünya birliyi onların əsl simasını gördü. Azərbaycan Prezidenti Qarabağ uğrunda müharibəni hücum diplomatiyasına keçirərək beynəlxalq təşkilatların diqqətini bu problemə yönəltdi. Bununla da dünya birliyi Xocalı soyqırımını tanımağa və pisləməyə başladı. Dağlıq Qarabağ probleminin mahiyyəti, Azərbaycan haqqında həqiqətlər bütün dünyaya yayıldı və beynəlxalq ictimai rəy Azərbaycanın xeyrinə dəyişdi. Azərbaycan öz siyasəti ilə bütün dünyada sülhsevər, sivilizasiyalı ölkə kimi tanındı, Avropanın və dünyanın ən böyük və nüfuzlu ölkələri ilə qarşılıqlı münasibətlər yaratmaq üçün ciddi iş aparıldı. Ölkəmiz bütün regional məsələlərdə əsas oyunçuya çevrildi. Bax, bu uzaqgörən siyasəti nəticəsində Azərbaycan Prezidenti İlham Əliyev kiçik dövlət anlayışını da alt-üst edərək sübut etdi ki, dünyada kiçik dövlət və ya kiçik xalq anlayışı nisbidir. Əgər onun layiqli lideri varsa, o, dünyanın sayılıb seçilən, hörmət edilən bir dövlətinə və xalqına çevrilir. Cənab İlham Əliyev buna nail oldu və 2018-ci ildə növbəti dəfə də xalqın etimadını qazandıqdan sonra yürütdüyü xarici siyasətində Azərbaycanın dünyanın ən nüfuzlu ölkələrindən birinə çevrilməsi istiqamətində siyasətini davam etdirmək oldu. Bu baxımdan ötən bir il Azərbaycanın xarici siyasət sahəsində də uğurlu bir il oldu. Ölkə başçısı son bir ildə 15-dən artıq ölkəyə səfər etdi. Bundan əlavə olaraq Azərbaycana da 15-dən artıq dövlət və hökumət başçısı səfər edib. Bu, bir daha Azərbaycanın xarici siyasətinin çoxşaxəlilyini, ölkəmizlə əməkdaşlıq edən ölkələrin sayının gündən-günə artdığını göstərir. Bu ancaq İ.Əliyevin yürütdüyü uğurlu xarici siyasət nəticəsində mümkün olub. İstər xarici səfərlər, istərsə də Azərbaycana edilən bu yüksəksəviyyəli görüşlərdə həmin ölkələrlə münasibətlərimizin daha yüksək səviyyəyə qaldırılması müzakirə olunub və bu istiqamətdə konret addımlar atılıb”, – deyə deputat bildirib.\nC. Osmanov qeyd edib ki, Prezident İlham Əliyevin Azərbaycanı dünyada layiqli təmsil etməsi nəticəsində ölkəmiz müsəlman aləmində çox böyük hörmət, nüfuz qazanıb:\n“Azərbaycanın İslam həmrəyliyi ilə bağlı atdığı addımlar İslam Əməkdaşlıq Təşkilatı və eyni zamanda, bir çox müsəlman ölkələri tərəfindən çox yüksək qiymətləndirilir və bu sahədə verdiyimiz töhfə çox təsirlidir. Yəni, bizim apardığımız siyasət İslam aləmində həmrəyliyi, əməkdaşlığı möhkəmləndirir. Həm ölkə daxilində, həm xaricdə bu istiqamətdə keçirdiyimiz tədbirlər İslam birliyini daha da möhkəmləndirir. Bu istiqamətdə həyata keçirilən siyasət müsəlman aləmində ölkəmizin nüfuzunun, çəkisinin, rolunun daha da artacaq.Yürüdülən uğurlu xarici siyasətin digər göstəricisi isə ötən il Avropa İttifaqı ilə Azərbaycan arasında tərəfdaşlığın prioritetləri adlı mühüm sənəd imzalanmasıdır. Bu sənəddə bir çox məsələlər öz əksini tapır, xüsusilə də Ermənistan-Azərbaycan Dağlıq Qarabağ münaqişəsi ilə bağlı olan məsələlər çox müsbət xarakter alır. Bu sənəddə Azərbaycanın ərazi bütövlüyünə, suverenliyinə, sərhədlərimizin toxunulmazlığına dəstək və hörmət ifadə olunur. Hesab edirəm ki, son illər ərzində bu istiqamətdə aparılan işlər arasında bu sənədin xüsusi yeri vardır. Beləliklə, Avropa İttifaqı Ermənistan-Azərbaycan Dağlıq Qarabağ münaqişəsinin həlli yolları ilə bağlı öz fikrini birmənalı şəkildə ortaya qoyur. Eyni zamanda, keçən il NATO-nun Zirvə görüşündə də qəbul edilərək, yekun bəyannamədə Azərbaycanın ərazi bütövlüyünə dəstək və hörmət əksini tapıb.\nÖtən il Bakıda Qoşulmama Hərəkatının xarici işlər nazirləri səviyyəsində böyük konfrans keçirilməsi, bu il isə Bakıda Qoşulmama Hərəkatının Zirvə görüşü keçiriləcək. Azərbaycan bu böyük təşkilata sədrlik edəcək. Əlbəttə ki, BMT-dən sonra dünyanın ikinci böyük təşkilatına sədrlik etmək bizim nüfuzumuzu daha da artıracaq, eyni zamanda, Ermənistan-Azərbaycan Dağlıq Qarabağ münaqişəsinin həlli işinə müsbət təsir göstərəcəkdir.\nXarici siyasətimizlə bağlı vacib məsələlərdən biri də Xəzər dənizinin hüquqi statusunun müəyyən edilməsi idi. İmzalanmış Konvensiya bu məsələnin həlli üçün çox böyük əhəmiyyət daşıyır. Ölkə başçısının qətiyyəti və siyasi iradəsi nəticəsində Azərbaycanın mövqeyi bu Konvensiyada tam öz əksini tapıb. Hesab edirəm ki, bu sənədin imzalanması hər bir Xəzəryanı ölkənin böyük diplomatik və siyasi uğurudur”.\nDeputat onu da bildirib ki, Azərbaycan Prezidentinin uğurlu xarici siyasəti nəticəsində ölkəmiz dünyanı narahat edən məsələlərin dialoq mərkəzinə çevrilib:\n“Hər il ölkəmizdə bir neçə beynəlxalq səviyyəli tədbirlər keçirilir və burada dünyanı narahat edən və qarşısında duran çağırışlar müzakirə olunur. Burada bir məqamı da qeyd etmək istərdim ki, Azərbaycanın qonşuları ilə çox yüksək səviyyədə əlaqə qurması və onlarla transmilli layihələri həyata keçirməsi Ermənistanı çıxılmaz duruma salıb. Ermənistanın işğalçılıq siyasətinə qarşılıq olaraq Azərbaycanın işğlaçı ölkəni təcrid siyasəti öz bəhrəsini verməkdədir. Ermənistan nəinki regional layihələrdən kənarda qalaraq ağır iqtisadi-sosial duruma düşüb, eyni zamanda müttəfiq hesab etdikləri ölkələr belə bu işğalçı ölkəyə üzləşdiyi durumda yardım etmək istəmir və ondan üz döndərib”.\nDeputat deyib ki, Prezident İlham Əliyev təkcə Azərbaycan xalqının deyil, eyni zamanda bütövlükdə Türk dünyasının beynəlxalq layiqli təmsilçisi hesab olunur:\n“Çünki Azərbaycanın təşəbbüsü ilə həyata keçirilən beynəlxalq layihələr Türk dünyasının inteqrasiyasında müstəsna rol oynayıb. Bundan əlavə olaraq Türkdilli Dövlətlərin Əməkdaşlıq Şurası 10 il əvvəl Azərbaycanda yaranıb və bu təşkilat artıq dünyanın aparıcı regional nüfuzlu təşkilatlarından birinə çevrilib. Bu il isə Şuranın 10 illik yubileyi yenə də Azərbaycanda keçiriləcək. Təsadüfi deyil ki, Türkiyə prezidenti Rəcəb Tayyib Ərdoğan İlham Əliyevi “qara günlərin” dostu adlandırıb. Azərbaycan prezidenti Türkiyədə dövlət çevrilişinə edilən zaman qardaş ölkənin yanında oldu. Prezident İlham Əliyev Praqada “Şərq tərəfaşlığı”nın 5 illiyinə həsr olunmuş sammitdə Ermənistan prezidenti Serj Sərkisyanın Türkiyənin ünvanına səsləndirdiyi ittihamları qətiyyətlə rədd edərək, ona sərt formada etiraz edib. Bildirib ki, bu masa arxasında Türkiyə nümayəndələri yoxdur, ancaq mən buradayam və mən onların əvəzində cavab verə bilərəm, deməsi bütün Türk dünyasında böyük rezonansa səbəb oldu. Yetərincə belə misallar çəkmək olar. Bu bir daha sübut edir ki, Azərbaycan Prezidenti təkcə ölkəmizi deyil, eyni köklərə malik olan ölkələrin də maraqlarını beynəlxalq aləmdə müdafiə edən bir liderdir. Bu bir daha onun necə uzaqörən, müdrik, qətiyyətli, prinspial mövqeyə malik bir dahi siyasətçi olduğunu sübut edir. Ona görə də təkcə Azərbaycanda deyil, digər ölkələrdə də böyük nüfuza malikdir. Məhz ona görə də Azərbaycan xalqı onun bu mövqeyini bilir və ona etimad edir. Bilir ki, onu dünya çapında layiqli bir təmsilçisi varsa, o da Prezident İlham Əliyevdir. Onun da ətrafında sıx birləşərək uğurlu sabahlara doğru gedir”.\n← Bakıda yaşayış binasında yanğın olub\nAlimlər ilk dəfə qara dəliyi göstərdi →\nMay 10, 2019 dalgatvge 0\nGürcüstanda azərbaycanlılar kütləvi etiraz aksiyası keçirəcək\nMay 29, 2019 dalgatvge 0\nBu gün Bakı Ekspo Mərkəzində Xəzəryanı regionun energetika sektoru üzrə ən irimiqyaslı tədbiri – 26-cı Beynəlxalq “Xəzər Neft və Qaz”\nGürcüstanın paytaxtı Tbilisidə Azərbaycanın opera müğənnisi, peşəkar vokal sənətinin banisi, SSRİ Xalq artisti Bülbülün xatirəsi anılıb. “Report”un yerli bürosu xəbər\nGürcüstanın tanınmış simaları: “Rəşid Behbudova Tbilisidə mütləq xatirə lövhəsi və büst qoyulmalıdır” – MÜSAHİBƏ\nJune 10, 2019 dalgatvge 0


Təbrizdə ümummilli lider Heydər Əliyevin anım mərasimi keçirilib – Mediaktiv.az\nHome / Dünya / Siyasət / Təbrizdə ümummilli lider Heydər Əliyevin anım mərasimi keçirilib\nTəbrizdə ümummilli lider Heydər Əliyevin anım mərasimi keçirilib\nAzərbaycanın Təbrizdəki baş konsulluğunda xalqımızın ümummilli lideri Heydər Əliyevin anım mərasimi keçirilib.\nMərasimdə Ulu Öndərin xatirəsi bir dəqiqəlik sükutla yad edilib, müqəddəs “Qurani-Kərim”dən ayələr oxunub.\nAzərbaycanın Təbrizdəki baş konsulu Əliyənnağı Hüseynov çıxış edərək Ulu Öndərin Azərbaycan xalqı qarşısında misilsiz xidmətlərindən bəhs edib.\nQeyd olunub ki, Heydər Əliyevin yarım əsrlik bir zamanda Azərbaycanın siyasi rəhbəri olub, müasir və müstəqil Azərbaycan dövlətinin memarı və qurucusudur. Ümummilli lider Heydər Əliyevin əbədiyyətə qovuşmasına baxmayaraq onun ideyaları yaşayır və Azərbaycanın işıqlı gələcəyinə xidmət edir. Azərbaycan xalqı Heydər Əliyev şəxsiyyətini həmişə uca tutaraq onun ölkəmiz və dövlətimiz üçün həyata keçirdiyi tarixi missiyanı yüksək qiymətləndirir.\nBaş konsul bildirib ki, 1969-cu ildə birinci dəfə siyasi hakimiyyətə gələn Ulu Öndər qısa zaman kəsiyində Azərbaycanın hərtərəfli yüksəlişi üçün uzunmüddətli inkişaf strategiyasının möhkəm təməlini qoyaraq əsas istiqamətləri müəyyən etmişdi. İkinci dəfə siyasi hakimiyyətə qayıdışı isə ölkəmizdə vətəndaş müharibəsi təhlükəsinin tüğyan etdiyi, təcavüzkar Ermənistanın torpaqlarımıza qəsd etdiyi bir dövrə təsadüf etmişdi. Hər iki halda Ulu Öndər böyük müdrikliklə xalqın birliyinə söykənərək ölkəmizi işıqlı yola çıxarmağa nail ola bildi. Sovet İttifaqı dövründə qısa zaman kəsiyində ölkədə sənaye və kənd təsərrüfatında inkişafa nail olan Heydər Əliyevin 1993-cü ildə isə ilk növbədə xalqın birliyini təmin etdi, ölkəni anarxiya və xaosdan xilas etdi. Azərbaycanın müstəqilliyini möhkəmləndirərək onu inkişaf istiqamətinə yönəltdi.\nBaş konsul vurğulayıb ki, Heydər Əliyevin siyasi fəaliyyətinin və idarəetmə prinsipinin əsasını qurub yaratmaq, insanların rifahını yüksəltmək, xalqlar və ölkələr arasında dostluq, insanların yüksək təhsil almasına yaxşı şərait yaratmaq, nümunəvi səhiyyə xidmətləri qurmaq, insanların məşğulluğunu təmin etmək təşkil edib. Məhz buna görə də o, həmişə milyonların sevimlisi olub.\nMüstəqil Azərbaycan dövlətinə rəhbərlik etdiyi dövrdə mehriban qonşuluq və səmimi dostluq ulu öndər Heydər Əliyevin xarici siyasət kursunda prioritet istiqamətlərdən biri idi. 1994-cü il iyunun 29-da Prezident Heydər Əliyev İran İslam Respublikasına rəsmi səfər etmişdi. Səfər zamanı İranın rəhbərləri ilə keçirdiyi görüşlərdə qəbul olunan qərarlar Azərbaycan-İran münasibətlərində yeni bir mərhələnin başlanğıcı oldu.\nBaş konsul sadalanan faktlar əsasında qeyd edib ki, zaman keçdikcə Heydər Əliyev dühasının nuru daha uca zirvələri fəth edəcək. Ulu öndər Heydər Əliyevin siyasi kursuna sadiq qalaraq ölkə Prezidenti İlham Əliyev sülh, əmin-amanlıq, tərəqqi və inkişaf siyasəti yürüdür.\nƏ.Hüseynov bildirib ki, ümummilli lider, müdrik rəhbər və dahi şəxsiyyət Heydər Əliyevin əziz xatirəsinin Azərbaycan xalqının qəlbində həmişə əbədi yaşayacaq.\nÇıxışdan sonra ehsan süfrəsi açılıb.\nMərasimində İranın Şərqi Azərbaycan Vilayətinin Baş Mədəniyyət və İslami İrşad İdarəsinin baş direktoru Məhəmməd Məhəmmədpur, Təbriz şəhər İcra Hakimiyyətinin başçısının siyasi və ictimai məsələlər üzrə müavini Səid Bərzigər, İranın Xarici İşlər Nazirliyinin Şimal-Qərb Nümayəndəliyinin rəhbəri İsmayıl Rağeb Babayi, Təbriz Universitetinin xarici əlaqələr məsələləri üzrə prorektoru, Türkiyə Respublikasının Təbrizdəki baş konsulu və əməkdaşları, şəhər ictimaiyyətinin nümayəndələri və Təbrizdə yaşayan Azərbaycan vətəndaşları iştirak ediblər.\nTagmüharibə Sovet İttifaqı Ulu öndər xalqın birliyi\nƏvvəlki Ümummilli lider Heydər Əliyevin vəfatından 14 il ötür\nSonrakı Səməd Seyidov: Azərbaycanın getdiyi yol ümummilli lider Heydər Əliyevin miras qoyduğu böyük bir fəlsəfədir\nXarici işlər naziri Ceyhun Bayramov Pakistana rəsmi səfəri çərçivəsində AR-in İslamabaddakı Səfirliyini ziyarət edib MEDIAKTIV.AZ bu …


Nurlan MƏMMƏDZADƏ – MƏRHƏMƏTƏ SUSADIQ\nYaradan insanı yoxdan var etdi. Dünya və nemətlərini ona bəxş edərək insanın genlərinə bir sıra üstün keyfiyyətlər, ali məziyyətlər və duyğular yerləşdirdi. Ona lütf etdiyi ən üstün hisslərdən biri də şəfqət və mərhəmət duyğusu oldu.\nƏziz SULTANOV – ŞƏFQƏT TOXUMU\nMərhəmət – Allahın insanlara xoşbəxtlik qapısını aralamaq üçün bəxş etdiyi açarlardan biridir. Şübhəsiz ki, “Aləmlərə rəhmət olaraq” göndərilən Həzrət Muhammədin (s.ə.s) insanlara səadət yolunu göstərmək üçün 23 il boyunca ortaya qoyduğu peyğəmbərlik və təbliğ fəaliyyəti dövründə bu missiyasının əsas təzahürlərindən biri olaraq “mərhəmət” daim ön planda yer almışdır.\nNatiq ƏHMƏDOV – ÖMRÜMÜZ BİR İL OLSAYDI\nBir illik ömrümüz olsaydı bu fani dünyada... Yanvar ayında doğulsaq, fevral ayında gəzməyə başlasaq, mart ayında danışsaq, aprel ayında məktəbə, may ayında universitetə getsək, iyun ayında hərbi xidmətə başlasaq və iyul ayında onu tamamlasaq, avqust ayında evlənsək, sentyabrda oğul-uşağa başımız qarışsa, oktyabr ayında təqaüdə çıxsaq, noyabr ayında nəvə-nəticə əzizləsək və nəhayət, dekabr ayında fani dünyaya gözlərimizi yumsaq... Belə olsaydı, ömür necə tez keçərdi, elə deyilmi?\nعَنْ أَبِي هُرَيْرَةَ، أَنَّ رَسُولَ اللهِ صَلَّى اللهُ عَلَيْهِ وَسَلَّمَ كَانَ يَقُولُ: الصَّلَوَاتُ الْخَمْسُ، وَالْجُمْعَةُ إِلَى الْجُمْعَةِ، وَرَمَضَانُ إِلَى رَمَضَانَ، مُكَفِّرَاتٌ مَا بَيْنَهُنَّ إِذَا اجْتَنَبَ الْكَبَائِرَ\nƏbu Hüreyrədən rəvayət olunduğuna görə, Rəsulullah (s.ə.s) belə buyurmuşdur: "Böyük günahlardan uzaq durulsa, beş vaxt namaz ilə cümə bir sonrakı cüməyə qədər və ramazan digər ramazana qədər aralarında işlənən günahların bağışlanmasına vəsilədir". (Müslim, Təharət, 16)\nOsman Nuri TOPBAŞ - RAMAZAN BAYRAMI və ƏBƏDİ BAYRAMLAR\nRamazan təqva məktəbi, bayram isə onun mənəvi şəhadətnaməsidir.\nHədisi-şərifdə buyurulduğu kimi, Ramazani-Şərifin əvvəli rəhmət, ortası məğfirət, sonu isə cəhənnəm əzabından qurtuluşdur.\nYusif HÜSEYN – İKİ ŞAMIN SÖHBƏTİ\nNurlan MƏMMƏDZADƏ – QUZULAR YETİM QALDI\nİlk tanışlığımız 21 il əvvəl olmuşdu. 1998-ci ilin mart ayı idi. O günlərdə Ağdaşın Hacı Osman məscidində imamlıq edən rəhmətlik Əhməd baba 16 yaşlı bu gənci cümə xütbəsi oxumaq üçün minbərə çıxarmışdı.\nMüşfiq XƏLİLOV – MÜNAFİQLİK VƏ FƏSADLARI\nMünafiqlik hər zaman diqqət edilməli olan məqamlardandır. Çünki münafiqlər müsəlman cəmiyyəti üçün daim təhlükə mənbəyi olmuşlar. Qeyd edək ki, daxilən iman gətirməyib zahirdə özünü müsəlman kimi göstərən şəxsə münafiq deyilir.\nŞahalı CƏLİLOV – CƏMİYYƏT MEMARI\nRəsulullahın (s.ə.s) Peyğəmbərlik vəzifəsi fərdi və mənəvi olduğu qədər sosial və maddi həyatında da mükəmməllik ölçülərini cəmiyyətə çatdırmaqdadır.\nEldar KƏRIMOV – BEYNİMİZİN RUHU\nBütün bədənimizin ümumi hərəkət mexanizminin mərkəzi sayılan beynimiz bizim üçün nə qədər önəmli bir orqandırsa, onun iş funksiyası haqqında ümumi məlumatlara sahib olmaq da ən azı özü qədər əhəmiyyətlidir.\nAdem ŞAHIN – SƏMƏD BABA\nYasin surəsini eşidəndə yadıma yas məclisi düşür.\nCümə günləri də artıq Yasin surəsi kimi ölümü xatırlatmağa başladı. Sevdiklərim, ən çox sevdiklərim adətən cümə günləri axirətə köçür.\nRəşad MANAFOV – Radikalizm\nLatınca "kök", “təməl” mənasına gələn “radix” kəlməsindən əmələ gələn və həm mediada, həm də gündəlik həyatımızda tez-tez istifadə etməyə başladığımız radikalizm: ictimaiyyətdə illər boyunca kök salmış siyasi, dini, sosial dəyərlər sistemini fundamentalist üsullarla (təməldən) və yaxud inqilabi yollarla dəyişmək cəhdidir.\nMÖHTACLARA DAYAQ OLMAQ - Aqil xoca\nUca dinimiz İslam fəqir, dul, kimsəsiz, borclu və yolda qalmışlara daima yardım etməyi əmr və təşviq etməkdədir. Bunun üçün də zəkatı, fitrəni və qurban kəsməyi vacib əməllərdən qəbul etmişdir.\nSual: Pis söz demək dəstəmazı pozarmı?\nCavab: Pis və nalayiq sözlər sərf etmək İslam əxlaqına zidd olan çirkin bir hərəkətdir.


Məşhur futbolçunun agenti həbs olunub - PEYK.AZ\nBelçika millisinin və İspaniyanın “Real Madrid” komandasının qapıçısı Tibo Kurtuanın agenti Kristof Henrotay Monakoda saxlanılıb. “Report” “Reuters”ə istinadən xəbər verir ki, polis bununla bağlı Monako ilə yanaşı, İngiltərənin paytaxtı London və Belçikanın Lyerj şəhərində reyd keçirib. Nəticədə agentin 2 mənzilinə, 1 qayığına, 3 bahalı avtomobilinə və 7 milyon avro puluna həbs qoyulub.\nSen 12, 2019 - 11:08\nBelçika millisinin və İspaniyanın “Real Madrid” komandasının qapıçısı Tibo Kurtuanın agenti Kristof Henrotay Monakoda saxlanılıb.\n“Report” “Reuters”ə istinadən xəbər verir ki, polis bununla bağlı Monako ilə yanaşı, İngiltərənin paytaxtı London və Belçikanın Lyerj şəhərində reyd keçirib. Nəticədə agentin 2 mənzilinə, 1 qayığına, 3 bahalı avtomobilinə və 7 milyon avro puluna həbs qoyulub.\nHenrotayın ifadəsi alınmaqla bərabər, onunla əməkdaşlıq bir şəxsi Lyerjdə tutub. Agent və onun tərəfdaşı transferləri həyata keçirən zaman korrupsiya hallarına yol verməkdə və “çirkli pullar”ın yuyulmasında ittiham olunurlar.\nİstintaqın verdiyi məlumata görə, Henrotay bir neçə sövdəlşmədə məharətlə fırıldaqçılıq edib. Məhz hansı futbolçunun transferlərinin şübhə altına düşdüyü bildirilmir.\nQeyd edək ki, Henrotay Yannik Karrasko və Kevin Miralyas kimi belçikalı oyunçuların da agentidir. O, daha öncə Romelu Lukaku və Daniel van Byutenin timsalında başqa həmyerliləri ilə də işləyib.\nAzərbaycanlı futbolçu 28 yaşında karyerasını başa vurdu...\nKlublarımızın harada oynayacaqları hələlik məlum deyil...


J. Cole 'Off-Season' Musiqi Kliplərini Çəkir və Gizlətmir - Xəbərlər\nƏSas Subaylar Səyahət Dxnext Filmlər\nJ. Cole 'Off-Season' Musiqi Kliplərini Çəkir və Gizlətmir\nJ. Cole’nin uzun müddətdir meneceri olan İb Hamad, Cole’nin fotoşəkilini çəkiliş meydançasında yayımladı və gələcək albomu “The Off-Season” üçün video çəkdiyini təsdiqlədi.\nGörünür yeni J. Cole musiqisi bu il nəhayət gələcəkdir.\nCole’nin uzun müddətdir meneceri olan İbrahim İb Hamad, 18 Yanvar Bazar ertəsi günü Cole’nin bir fotoşəkilini bir video klip çəkilişində yerləşdirdi və yazısı ilə mübahisələrə heç bir şey qoymadı.\nBağlandı. Mövsümdən kənar , o yazdı\nHotNewHipHop® (@hotnewhiphop) tərəfindən paylaşılan bir yazı\nBu ayın əvvəllərində normal olaraq tutulmaz Cole böyük bir yeniləmə ilə İnstaqramda yer aldı , pərəstişkarlarına ətrafda olduğunu və çalışdığını bildirin.\nYazı yuxarıda The Fall Off Era yazılmış boş bir kağız vərəqindən və xüsusiyyətləri, ROTD3, The Off Season, It's A Boy və The Fall Off altındakıların hamısı. İlk ikisi xətt çəkildi, bu da azarkeşləri gətirir Qapalı Mövsüm. Düşmək bir albom olacağıq, buna görə çox güman ki Qapalı Mövsüm bir qarışıqdır - baxmayaraq ki, bir albom da ola bilər.\nBu hələ bir oğlana toxunulmayıb, amma çox güman ki, başqa bir sələfdir Düşmək - ya da Cole, həyat yoldaşı Melissa Heholt ilə 3 nömrəli körpə gözləyir. The cütlük ikinci övladlarını 2019-cu ildə qarşıladı Dreamville derleme albomunda duyurduğu, Xəyalpərəstlərin qisası III .\nMənə oğlumun hədiyyəsini verdi və üstəlik yolda birini aldıq / Sevmək üçün bir ailə verdi, bunun üçün mən heç vaxt geri ödəyə bilmərəm, bu sözləri yazarkən ağlayıram / Göz yaşları, özlərini yaxşı hiss edirlər mənim üzüm, EARTHGANG, Smino və Saba ilə bağlanan qurbanlıq hissəsində rap etdi.\nNəhayət vaxt göstərəcək və deyəsən azarkeşlər daha tez biləcəklər!\nAşağıdakı Qurbanlara yenidən baxın.\nOyun dürüst İnstagram Yazısında Güllələrdən qaçdığını və sağ qaldığını etiraf etdi\nTru Hekayəsi: 5 Səbəb 2 Chainz # Pot2Blame Üz Üzərində Nansi Qreysi Qurtardı\nfredro starr vs keith murray döyüşü\nvicky və ricci ayrıldı\nJay z mp3 ulduz doğur\nitirmək üçün doğulmuş qazanmaq üçün qurulmuşdur


“Ana Kür” MTK-nın sədri Vahid Abdullayev və oğlanları vətəndaşların əmlakını mənimsəyib - GİLEY\nKeçmişdə deyərdilər ki, kabuslar daha çox meşələrdə, qəsrlərdə və insan ayağı dəyməyən yerlərdə olurlar. İndi isə onları ticarət mərkəzlərində, parklarda, hətta mənzil tikinti kooperativlərinin inşa etdikləri yüksək mərtəbəli yeni yaşayış binalarının həndəvərində də görmək olur. Yeni yaşayış binalarında mənzil almaq istəyən vətəndaşların diqqətinə! Qorxmayasınız, qorxsanız şəkər ola bilərsiniz. Tamamilə yaşayış tərziniz dəyişər, bax beləcə. Özümə rəva bilmədiklərimi sizlərədə rəva bilmirəm...\nSöhbət nədən və kimdən gedir? Hansı kabusdan gedir? Səbirli olun, axıra kimi oxuyun. Bildirirəm ki, düz 23 il bundan qabaq, 1998-ci ildə Bakı şəhəri Suraxanı Rayon İcra Hakimiyyəti Aparatına ərizə ilə müraciət etdim. Xahiş etdim ki, ailəmin maddi təminatını az da olsa yaxşılaşdırmaq, alqı-satqı ilə (ticarətlə) məşğul olmaq məqsədi üçün mənə Yeni Günəşli “D” yaşayış sahəsində ticarət cərgəsində mağaza tikmək üçün yer ayırasınız. Mənə Suraxanı Rayon İcra Hakimiyyəti başçısının 23.09.1998-ci il tarixli 1637 saylı sərəncamı ilə qeyd etdiyim ünvanda mağazanın tikintisinə icazə verilmiş və yer ayrılmışdır.\n1998-ci ilin oktyabr ayında yenidən Suraxanı Rayon İcra Hakimiyyəti Aparatına müraciət etdim. Bildirdim ki, əhaliyə daha keyfiyyətli ticarət xidməti göstərmək və mal ehtiyatlarını saxlamaq məqsədi ilə mağazanın sahəsinin genişləndirilməsinə icazə verin. Suraxanı Rayon İcra Hakimiyyətinin başçısı 23.09.1998-ci il tarixli 1667-saylı sərəncamına dəyişiklik edib mağazanın sahəsinin genişlənməsinə və rekonstruksiya olunmasına dair 29.10.1998-ci il tarixli 1877 saylı Sərancam vermişdir. Sərəncamlar əsasında icazəsi verilmiş mağazanı tikib başa çatdırdıqdan sonra, 23.03.2000-ci il tarixdə aidiyyəti üzrə müraciət etdim, Dövlət Tikinti İnventarlaşdırma və Mülkiyyət Hüquqlarının Qeydiyyatı İdarəsi tərəfindən mağazanın mövcudluğunu təsdiq edən (kimlik) Texniki Pasportu verilmişdir.\nUzun sözün qısası, 23 ildən sonra “Ana Kür” MTK-nın sədri Vahid Abdullayev və onun oğlanları Vüqar və Vüsal Abdullayev gecənin birində əmlakımızı zorla əlimizdən alır, zəbt edir, ailəmi-uşaqlarımı və məni öldürtdürəcəyi ilə hədələyir.\n23 ildən sonra məni əmlak hüquqlarımdan məhrum edir və bir ailəni ac qoyurlar, çörəyini kəsirlər. Bu adamların qanunsuz hərəkətləri ilə bağlı prezident\nİlham Əliyevə, birinci vitse-prezident Mehriban xanım Əliyevaya, Dövlət Təhlükəsizlik Xidmətinin rəisi Əli Nağıyevə, daxili işlər naziri Vilayət Eyvazova və baş prokuror Kamran Əliyevə çoxlu sayda şikayətlər etmişəm və üzləşdiyimiz qanunsuzluqları internet kanallarında, KİV-də ictimailəşdirmişik.\nİstədim bu şəxslərin kimliyi barəsində özüm axtarış edim, görüm bunlar kimlərdir. Ara adamlarının dediklərinə görə, bunların arxasında hansısa deputat və hansısa iri məmur durmuşdur. Adamlar iri məmur dedikdə onun boy-buxununu nəzərdə tutmurlar, onu rüşvətxor, korrupsioner məmurun yekəsi kimi nəzərdə tuturlar. Nəhayət, axtarışımı davam etdirməkdəyəm. Ancaq deyirlər ki, indi keçmişdəki kimi deyil. Kabusları meşələrdən, qəsrlərdən, insanların əl ayağı dəyməyən yerlərdən ticarət mərkəzlərinə, parklara, mənzil tikinti koorporativlərinə və Bakı şəhərinin mərkəzinə gətirib çıxaranlar korrupsioner məmurlardır. Və qanunvericilik hakimiyyətində olan qanundan başı çıxmayan, ona görə də qanunsuz hərəkətlərə əl atan biçarə millətin vəkilləridirlər. Bu əsaslara görə də adıçəkilən şəxslərin qanunsuz hərəkətlərinin qarşısını ala bilmirlər.\nBir az da araşdırma apardıqda məlum oldu ki, bu adamlar tərəfindən əmlakları əllərindən zorla alınmış, onların hərbə-zorbalarına, hədə-qorxularına məruz qalmış təkcə biz deyilik, onlar bizim kimi 10-larla , 100-lərlə insanların əmlakını zorla əllərindən almışlar. Maraqlısı odur ki, bu kəslərin barəsində hələ “Ədalət” qəzetinin 21.11.2019-cu il tarixli sayında Suraxanı rayonu, Yeni Günəşli “D” yaşayış massivində 13 nömrəli binada yaşayan bu ata-oğullar tərəfindən əmlakları əllərindən zorla alınmış, zəbt edilmiş, zərər çəkmiş 22 nəfər sakin bir araya gəlib 144 ailənin adından hüquq-mühafizə orqanlarına şikayət etdiklərini bildirmişlər. “Ədalət qəzetində “Ana Kür” MTK-nın sədri qanunları saya salmır” başlıqlı material dərc edilmişdir. Bundan başqa, “Ədalət” qəzetinin 07.01.2020-ci il tarixli 31263 saylı tirajında sözügedən massivin 30-a yaxın sakininin şikayəti əsasında “”Ana Kür” MTK qanunları pozmaqda davam edir” başlığı altında material dərc edilmişdir. Həmçinin, ata və oğulların qanunsuz hərəkətləri barəsində “Ədalət” qəzetinin 06.05.2021-ci il tarixli tirajında “”Abad etmək istədilər, bərbad oldu” başlıqlı material dərc edilmişdir. İnsanların əmlaklarını zor tətbiq etməklə, hədə -qorxu gəlməklə əllərindən alan, qanunları saya salmayan, qanunları pozmaqda davam edən, abad etmək əvəzinə bərbad edən bu ata və oğulların arxasında duran məmur və deputat görəsən kimlərdir?\nDiqqətinizi baş vermiş başqa bir olaya cəlb etmək istəyirəm. Baxın, vətəndaş Abbasov Rövşən Qəşəm oğlu bildirir ki, o da “Ana Kür” MTK-nın sədri Vahid Abdullayevin və onun oğlanları Vüqar və Vüsal Abdullayevlərin hədə-qorxularına, hərbə-zorbalarına məruz qalmışlar. Ata və oğulları onun da əmlakını zorla əlindən almışlar. Abbasov Rövşən ortaya rəsmi sənəd qoyur ki, 20 ildən artıqdır ki, ona məxsus əraziyə qanuni elektrik enerjisi, su çəkdirmişdir, istifadə etdiyi enerjinin və suyun sərfiyyatına görə hər ay işıq pulu, su pulu ödəmişdir. Abbasov Rövşən ortaya rəsmi sənəd qoyur ki, 20 ildən artıqdır ki, sözügedən əmlakına görə Suraxanı Rayon Qaraçuxur Bələdiyyəsinə əmlak vergisi və əmlak haqqı ödəmişdir. Necə olur ki, 20 ildən sonra gecənin birində bu ata və oğulları tərəfindən əmlakım əlimdən alınır, yerlə yeksan edilir, haqqımı tələb edəndə, haqsızlığa dözməyib səsimi çıxardanda isə məni öldürtdürəcəkləri, ya da tutduracaqları ilə hədələyirlər. Abbasov Rövşən öz növbəsində onu da qeyd edir ki, bu ata və oğulları tərəfindən haqqı tapdalanan, zorla əmlakları əlindən alınan, şiddətə məruz qalan təkcə o deyil, belələri 10-larla, 100-lərlədir.\nBundan başqa, Səmədov Zaur Məmməd oğlu və 70 yaşlı ağbirçək Abbasova Simuzər Hüseyn qızı da eynilə mənim kimi “Ana Kür” MTK-nın sədri Vahid Abdullayevin hərbə-zorbasına tuş gəlmişlər, əmlakları əllərindən alınmışdır və əmlak hüquqlarından məhrum edilmişlər. Bu ata və oğulları deyir ki, gedin kimə deyirsiniz deyin, hara gedirsiniz gedin, o yol, o da siz… Ancaq biz düşünürük ki, qanunlarımızı pozanlar gec-tez qanun qarşısında cavab verəcək, cəzalandırılacaqlar. Odur ki, bu şəxslərin də məsuliyyətdən kənarda qalmayacaqlarına inanırıq. İnanırıq ki, aidiyyatı qurumlar bu yazıdan sonra məsələ ilə bağlı müvafiq ölçü götürəcəklər.\nSonda qeyd edək ki, biz – Abdullayev Böyükağa Abdulla oğlu, Abbasov Rövşən Qəşəm oğlu, Səmədov Zaur Məmməd oğlu və 70 yaşlı ağbirçək Abbasova Simuzər Hüseyin qızı ölkə başçısı İlham Əliyevdən və birinci vitse-prezident Mehriban xanım Əliyevadan köməklik istəyirik. Ümid edirik ki, məhz onların yardımı ilə üzləşdiyimiz haqsızlıqlar, problemlər aradan qaldırılacaq, ədalət bərqərar olacaq.\nSimuzər Abbasova //hurriyyet.az//